open-index/open-wikipedia-markdown huggingface dataset:
大食積

**大食積**（）指嘅係感到好肚餓同埋食慾大增嘅一種症。

## 原因
大食積嘅原因包括：

*焦慮
*抑鬱症
*某啲藥物
*糖尿病
*甲亢
*低血糖
*經前期綜合徵
*普 - 威綜合徵
*貪食
*Graves'病
群島

**群島**（又寫成**羣島**），亦叫**列島**、**列嶼**，係指由好多個島串埋一列嘅地形。

世界上主要群島有馬來群島、西印度群島、日本列島、不列顛群島等。
男性荷爾蒙

**男性荷爾蒙**（，）亦稱為**雄性激素**，係廣義嘅行話，指嘅係任何天然或合成嘅刺激男性特徵嘅化合物。通常係一種類固醇激素，並且係指睾酮。
巫乳

**巫乳**（）係蘇蝦仔乳房分泌出嚟嘅奶水。不論男女，蘇蝦仔奶水分泌係正常嘅生理現象，唔需要治療或者檢查。巫乳被認為係老母嘅催乳素通過餵奶影響到蘇蝦嘅垂體同埋甲狀腺激素激增嘅結果。
馬來群島

**馬來群島**係東南亞嘅群島，喺印度洋東面、太平洋西面，有超過兩萬五千個島。

馬來群島可以再細分出幾組群島，包括巽他群島（大巽他群島、小巽他群島）、摩鹿加群島、菲律賓群島等。主要嘅島包括新畿內亞、蘇門答臘、婆羅洲、蘇拉威西、爪哇同呂宋。

## 睇埋
*馬來半島
馬六甲海峽

**馬六甲海峽**（；；；爪夷文：**سلت ملاک**）係東南亞一條海峽，喺馬來半島南邊、蘇門答臘島嘅北邊，西面連住印度洋嘅安達曼海，東面連住南中國海。呢條海峽狹長，航運繁忙，係世界重要水道。歐洲人叫佢做「遠東嘅十字路口」。

## 名
由於呢條海峽距離馬來半島嘅古代名城馬六甲比較近，所以「馬六甲海峽」嘅名就係噉嚟。
### 所謂「遠東嘅十字路口」
由於馬六甲海峽係歐洲、亞洲、非洲同大洋洲航道嘅十字路口，係太平洋同印度洋嘅緊要通道。尤其係太平洋西邊嘅海邊國家，話去非洲、南亞同西亞嗰邊就絕對經過呢度，所以「遠東嘅十字路口」就係噉嚟。

## 敘述

海峽全長1100km（計埋星加坡海峽）；而闊度方面，西北邊闊，東南邊窄。西北邊最闊嗰度可以去到300幾km，而東南邊最窄嗰度凈係得37公里到，睇落去好似個大喇叭噉。而水深就有25——27米。由於海峽喺赤道地區附近，所以風平浪靜兼有好慢嘅海流。而海底嗰度比較平，基本上冇乜淺灘同暗礁響度，最啱嗮畀20kt級嘅輪船過嚟呢度。而海峽兩邊嘅地勢比較平，而且森林比較多，好似成笪熱帶嘅風光噉。

## 經濟
馬六甲海峽嘅東邊有星加坡嘅世界大港，海運都好繁忙。每年有10幾萬艘船（大多數係油輪）經呢度。而日本從中東嗰邊買石油嘅話，大多數都係從呢度運返去日本國內嘅。假設如估走咗一班船嘅話，過1——2分鐘又有另一部船嚟噉。

## 有關嘅書
* 
* 

類:地球之最
麥哥利

**麥哥利**（，）係一名美國演員，佢之所以出名係因為佢嘅身高。

## 生平
### 早年生活
麥哥利1973年5月17號喺美國出世，喺美國讀法律系。佢嘅身高有7呎6吋（2.29米）同對腳有29½碼咁大。當佢五歲幼稚園畢業時經已1.5米。麥哥利擁有健力士世界紀錄大獎，分別係「最長嘅腳趾」，「最高嘅演員」等。

### 事業
因為擁有特別嘅身型，所以麥哥利喺1996年12月第一次上美國一個電台節目—The Howard Stern Show，重得到個花名叫「大腳怪」。與此同時上過奧花雲費嘅清談節目，間唔中拍過啲音樂片等。佢低沉嘅聲綫同身型，令到佢拍嘅戲嘅角色，部分都係做一個巨人。例如係Bubble Boy(2001)，Big Fish(2003)，猛鬼1000(2003)同The Devil's Reject(2005)。

### 死
麥哥利喺2005年8月9號因為心臟衰竭而死喺洛杉磯，佢一世人從未確診有巨人症。佢死嘅時候係拍緊《巨人安德烈》，係一套關於一個出名摔跤手嘅傳記。

## 演出作品

## 攷
地球一個鐘

**地球一個鐘**（；）係一個全球性嘅節能活動。佢提倡喺每年3月嘅最後一個星期六當地時間20:30，屋企同商界啲人閂嗮唔用嘅燈同嘥電嘅產品一個鐘。主辦方希望借呢個活動嚟搞電源管理同節約能源，叫啲人以實際行動嚟對付全球變暖嘅意識。

## 由來
喺2004年，有科學研究話地球嘅一系列環保問題，喺澳洲，WWF組織就同李奧賓力廣告公司傾咗吓吸引澳洲同氣候改變有關嘅意見嘅問題。而呢個問題喺2006年，就好大尺度噉話到閂嘢同發展嘅問題。而澳洲WWF組織就將呢項協議向嗰時悉尼嘅市長——提出並得到佢贊同。

2007年3月31號悉尼當地時間19:30（UTC+10），地球一個鐘正式開始喺悉尼搞。2007年10月18號，美國三藩市喺當地19:30（UTC-7）就借鑒咗悉尼，搞咗晚黑熄燈一個鐘嘅活動由於呢項活動喺嗰年10月份可以成功舉辦，主辦發就打算喺2008年3月份開始，每年嘅3月最後一個星期六集中嚟搞地球一個鐘嘅活動。

## 註

## 出面網頁
* 地球一小時官方網頁／中国分站／香港分站
股份

**股份**係投資嘅一份份資本單位，形式好多時都係公司股票，亦都可以係互惠基金、有限合夥、房地產投資信託等。
## 睇埋
*股本
*股東
*股息
冠小嘴烏鴉

**冠小嘴烏鴉**（***Corvus cornix***）係種烏鴉，主要分佈喺東歐同中歐，中東亦有。佢哋同小嘴烏鴉好似。
廣深高速公路

**廣深高速公路**（）係中國廣東省入面，由京港澳高速（中國高速公路代碼：**G4**）同沈海高速（中國高速公路代碼：**G15**）組成嘅路段。而家係亞洲公路1號線（亞洲高速公路代碼：**AH1**）嘅一部分。呢條馬路成日俾人話成「中國內地最賺錢嘅高速公路」

## 負責方
呢條高速公路係由香港合和實業子公司——合和公路基建有限公司嚟負責出錢起嘅。

## 工程
呢條高速喺1987年5月份開始喐手起，一直到1993年12月2號先至起好。到咗1994年7月18號嚟搞試通車，1997年7月1號正式開始全線通車。

## 所謂「中國內地最賺錢嘅高速公路」
由於呢條高速公路經過廣州同深圳呢兩個千萬人口嘅城市同埋俾人話成「世界工廠」嘅東莞，所以「中國內地最賺錢嘅高速公路」嘅名就係噉嚟。不過由於呢條高速嘅車流量好大，所以呢條高速公路成日出現大塞車嘅嘢。

## 出入口同連接嘅道路

## 註

類:廣州嘅高速公路
類:深圳嘅高速公路
類:東莞嘅高速公路
類:廣東嘅高速公路
濫發電子訊息

**濫發電子訊息**係通過互聯網發放無用訊息（包括廣告同網絡釣魚）嘅行為，最常見嘅形式係垃圾電郵，亦可以通過即時通訊、網上討論區、搜尋引擎、新聞組等等途徑去做。
富林

**富林**（，），好多時都誤譯**富咸**，係英國倫敦一個地區，隸屬咸默史密夫與富林區。富林位於查令十字西南，係倫敦計劃中規劃嘅大倫敦地區35個主要中心之一。

富林係倫敦出名嘅有錢人區，並擁有車路士同埋富咸兩間足球會。

## 參考

## 出面網頁
* FulhamSW6.com Local news and information for the Fulham area
* BBC Guide to Hammersmith, Fulham and Chiswick
* Fulham & Hammersmith Historical Society
* London Borough of Hammersmith & Fulham
* The Borough Guide from the Borough Council
洛迪

**洛迪**（意大利文：**Lodi**）係意大利北部倫巴第洛迪省首府，喺阿達河河岸，人口約莫4.3萬。
二撇雞

**二撇雞**，又叫**八字鬍，**都可以**叫八字鬚**，正式名**髭**，係嘴唇上邊嘅鬍鬚（嘴唇上的叫鬍），呈「八」字形，睇落似兩撇。

二撇雞喺香港演藝界入面，係吳耀漢、馮淬帆嘅標誌性形象。
怡陀米亞

**怡陀米亞**（；，）係烏克蘭西北部怡陀米亞省首府，人口約莫27萬。佢係連接華沙、基輔、明斯克、伊斯梅爾等城鎮嘅交通樞紐。
截拳道

**截拳道**（； : Way of the Intercepting Fist）係李小龍生前構思並實行嘅一套近代「武術哲學」。
費米悖論

**費米悖論**（參見，當中  作 ）係一個有關天體生物學嘅悖論，講緊外星生命：一方面，現時仲未有確鑿證據指高等外星生命存在；但另一方面，根據各種資料，宇宙中應該有好高嘅機率存在地球外嘅文明；假如生命由無生命物質演變而嚟嘅條件，好似地球上咁易形成，噉外星生命就應該好普遍，唔可能一直咩都偵測唔到。

## 概論

費米悖論講到以下呢啲事實同假說，突顯咗當中嘅矛盾之處：
*銀河系入面有數以十億計嘅恆星係同太陽相似嘅。
*好大機會，其中一啲恆星周圍會有位於宜居帶嘅類地行星。
*呢啲恆星（連同佢哋嘅行星）之中，唔少都比太陽更古老。
*如果類地行星唔罕見，噉有啲可能早就發展出有智能嘅生命。
*有啲文明可能已經發展出技術能夠穿越星際空間，人類目前都開始研究呢方面嘅嘢。
*即使用人類現時構想中咁慢嘅速度，穿越整個銀河系都只需幾百萬年。
*有啲類似太陽嘅恆星比太陽古老成幾十億年咁耐，地球早就應該俾外星文明（或者佢哋嘅探測器）造訪過。
但到而家，依然冇令人信服嘅證據，證實有噉嘅事發生過。

## 解釋
天體生物學等領域嘅研究者，有提出各種嘅假說嚟解釋呢種現象。

根據所謂嘅動物園假說，外星有智能生命查實存在，但佢哋選擇咗唔同地球上嘅生命接觸，噉係為咗想俾地球自然噉演化同發展。呢個假說有個變體，例如「實驗室假說」：呢個假說話人類過去或者而家正喺接受某種實驗，地球或者太陽系好似一間巨大嘅實驗室，啲外星生命全部都喺度觀察地球；不過，動物園假說可能會喺**動機一致性缺陷**上出現問題，意思即係話只要其中一個外星文明唔跟規矩行事，主動接觸地球，就足以推翻整個假說。而文明數量越多，違規嘅機率就越高。結果就唔係一個統一對外政策嘅「銀河俱樂部」而係充滿矛盾行為嘅「銀河幫派」。

亦有學者主張所謂嘅大過濾器理論：呢套諗法講到，宇宙中所有出過有智能生命嘅文明，最終都會因為科技災難、戰爭、資源枯竭、人工智能失控等嘅原因而走向滅絕，而佢哋滅絕之前，未有能力接觸地球或者發出訊號俾人類接收；類似嘅諗法有出現喺科幻作品之中，例如採用愛卡夫式恐怖美學嘅視像遊戲《絕命異次元系列》就講述古老嘅外星文明因為接觸神秘物件而滅亡，成個銀河系遺留落嚟嘅就只有危險嘅遺跡同埋失控嘅生物；噉嘅設定反映咗一種可能：外星文明的確曾經存在，但人類有能力觀測到佢哋之前，佢哋已經冚唪唥滅絕晒。

## 睇埋
*外星生物
*生命起源
*德里克公式

## 引咗

## 連結
* 費米悖論 — 啲外星生物去晒邊？ (1/2)，YouTube 有短片講費米悖論，英語講解，有中文書面語字幕。
清水市 (威斯康辛州)

（，）係美國威斯康辛州城鎮，佢嘅人口係成個州第九多，住咗約莫6.6萬人。
喉核

（）係條頸前邊嘅軟骨突起，男人比女人明顯。

喉核又叫喉欖，而大喉欖就係用嚟講嗰啲好有野心嘅人。
廣佛高速公路

**廣佛高速公路**（；中國高速公路代碼：**粵高速S15**）係中國廣東省入面嘅一條高速公路。佢既係沈海高速廣州支線嘅一部分，又係廣東省入面第一條高速公路。

## 工程
呢條高速喺1986年開始喐手起，一直到1989年8月8號正式開始全線通車。

## 出入口同連接嘅道路

## 攷

類:廣州嘅高速公路
類:佛山嘅高速公路
類:廣東嘅高速公路
進擊的大佬

《**進擊的大佬**》（）係2013年彼得·世高拍嘅美國打拳運動喜劇，羅拔·得·尼羅同蕭韋士他·士多龍領銜主演，講兩個退役拳手嘅故事。羅拔·得·尼羅同蕭韋士他·士多龍都曾經主演過打拳重頭戲，包括《憤怒的公牛》同《洛基》。美國喺2013年12月25號上映。

## 劇情
兩條佬亨利同比利喺退役之後仍然留喺拳台，兩個人一齊參加咗一場打拳電子遊戲嘅動作捕捉，但係因為早年積埋嘅怨念而嘈交。為咗搞掂佢哋之間咁多年嘅積怨，兩個人準備終極一戰。

## 角色
*蕭韋士他·士多龍 - 亨利·「黎沙」·拾
*羅拔·得·連羅 - 比利·「細路」·麥巨斤
*亞蘭·厄健 - 雷霆
*茄芬·客 - 單特·沙蒂, Jr.
*莊·斌埠 - BJ
*劍·巴升乍 - 莎莉·羅斯

## 製作
2012年12月喺新奥爾良開拍，2013年3月殺青。

## 評價
傳媒評35分，爛番茄新鮮度20%，獲得勁多差評。

美國媒界認為：「呢套戲係一套公式化嘅戲，但係佢都傳遞出唔少歡樂同正面力量」，「一套輕鬆重周不時有驚喜嘅戲，雖然避免唔到套路戲嘅陳詞濫調，但係情感上嘅大量投入同可信度不容置疑」，「好可惜未可以做到我哋預期噉樣，成套戲都喺老式喜劇同情感劇情之間鬥，最後亦都冇傾向某一方」，「一套膠戲」。

## 參攷
硬膠 (網上)

**硬膠**（）係一個香港網上術語。之前本身係話「聚苯乙烯」，但係後嚟有人佢當成「戇鳩」嘅諧音嚟用。

## 出處
呢個詞最早出喺周星馳嘅電影——《整蠱專家》入面。戲入面有個台詞嗌「超級戇膠膠」，而**「膠」**字就係當成粵語粗口嘅**「鳩」**字噉解。而N年前有部嗌《笑聲救地球》嘅細路節目就搞出咗噉嘅嘢。

而家 「硬膠」大多數喺香港嘅網絡社區入面出現。由於大部分討論區都唔畀講粗口，有啲網民就將「戇鳩」諧音咗，變成「硬膠」，但都有機會俾管理員查到。網民就將呢啲古怪嘅發言同都話講冇根據、有違反道理原則嘅會員話成係「硬膠」。

## 發展
硬膠嘅風氣最先出現喺高登討論區。嗰時嘅高登管理員係「」，但喺管理權轉咗畀「」之後，硬膠文化反而重多咗。有好多高登用語都係俾「硬膠文化」影響咗，甚至重將硬膠變成張小丑嘅相都有。

## 有關嘅書

*《潮童不宜》，林忌 ISBN 978-988-99479-5-8

## 出面網頁
*《網絡新詞 唔識hihi886》，《蘋果日報》，2006年9月11號。
富咸足球會

**富咸足球會**（**Fulham Football Club**）係英格蘭超級足球聯賽嘅球隊之一，喺英國首都倫敦嘅富林區，1879年成立。

## 註

## 出面網頁
*富咸足球會
903

**903**係902同904之間嘅自然數。

## 數學性質

* 合成數：903 = 3 \times 7 \times 43
**楔形數
*** 有八個因數：1, 3, 7, 21, 43, 129, 301, 903。
*** 無平方整數。
*** 902 都係楔形數，佢哋係第 9 對
* 虧數。
* 第 42 個三角形數。
* 佢嘅梅滕斯函數係 0。
* 二進制入面嘅迴文數。
* 幸運數。
* 0.903 係 \log_{10} 8 嘅近似值

## 文化
*叱咤903，香港商業電台旗下嘅廣播頻道

## 其他意思
*903年
*9月3號
潘燦良

**潘燦良**（**Poon Chan Leung**，）係香港舞台劇同電視演員，香港話劇團聯席演員，香港電視網絡藝員，有「劇團王子」嘅稱號。佢老婆係無綫電視前藝員蘇玉華。

喺香港修例風波初期，潘燦良同蘇玉華兩公婆參加喺2019年6月9號搞嘅反送中大遊行，被視為香港娛樂圈入面少數力撐反送中運動嘅藝人。

## 演出

### 電視劇（[[香港電視網絡]]）
*2014年：《選戰》 飾 韋文軒
*2014年：《來生不做香港人》 飾 歐陽山
*2015年：《末日+5》 飾 李日材

### 電視劇（[[ViuTV]]）
*2016年：《綠豆》 飾 趙子龍
*2020年：《歎息橋》 飾 鍾懷安
*2022年：《反起跑線聯盟》 飾 李銘基（Charles）
*2022年：《冥冥之中》 飾 大長老
*2024年：《反起跑線聯盟2》 飾 李銘基（Charles）

### 電視劇（其他）
*2018年：霍士迷你劇《東方華爾街》 飾 盧子健

## 參考
天河路

**天河路**可以係：

* 天河路 (廣州)：喺廣東省廣州市天河區。
* 天河路 (佛山)：喺廣東省佛山市順德區。
* 天河路 (香港)：喺香港元朗區天水圍。
* 天河路 (成都)：喺四川省成都市郫縣。
* 天河路 (大連)：喺遼寧省大連市甘井子區。
* 天河路 (畢節)：喺貴州省畢節市七星關區。
* 天河路 (杭州)：喺浙江省杭州市富陽市。
* 天河路 (德陽)：喺四川省德陽市綿竹市。
* 天河路 (南京)：喺江蘇省南京市高淳縣。
* 天河路 (鄭州)：喺河南省鄭州市惠濟區。
腎上腺皮層刺激荷爾蒙

**腎上腺皮層刺激荷爾蒙**（，縮寫：**ACTH**）係一種多肽荷爾蒙，喺腦垂體產生並分泌到血液。

## 功能
ACTH經由位於腎上腺細胞表面上嘅ATCH受體，嚟刺激腎上腺皮層合成多種皮層類固醇（corticosteroid），其中主要係糖皮層荷爾蒙（glucocorticoid），其他重有男性荷爾蒙等性荷爾蒙。
天河路 (廣州)

**天河路**（）係中國廣東省廣州市天河區嘅3條主幹道同1條一般馬路。包括咗東西走向嘅天河路同天河北路、天河南路；同埋南北走向嘅天河東路。呢條馬路係分開咗東南北同冇方向呢四條。東邊去到龍口東路同中山大道西嘅交界；南邊去到黃埔大道西同獵德大道嘅交界；西邊去到廣州大道中；北邊去到天河北路嘅邊嗰度。

## 概要
由於呢兩條馬路係組成咗好似三橫加一豎噉，呢度就分開介紹：
*東西走向：
*:天河路：全長1.7公里，闊74——90米，雙向10車道。
*:天河南路：全長1.2公里，闊21——28米，雙向3——4車道。
*:天河北路：全長3.2公里，闊52米，雙向6車道。
*南北走向：
*:天河東路：全長1.6公里，闊52——64米，雙向6車道。

## 名
呢條馬路係因為之前有間天河機場響度先至改成噉嘅名。

## 史

## 天河路嘅四條道路，起點到終點
*天河路：從廣州大道中開始，一直去到龍口東路同中山大道西嘅交界嗰頭。
*天河北路：從廣州大道中開始，一直去到五山路嗰頭。
*天河南路：從體育西路開始，一直去到天河東路嗰頭。
*天河東路：從黃埔大道西開始，一直去到天河北路同天壽路嘅交界嗰頭。

## 經過嘅道路

### 天河路
呢度啲路嘅順序係從西到東嚟排嘅，其中**加粗咗**嘅字係主幹道：
***[[環市路 (廣州荔灣至廣州天河)|環市東路]]**、水蔭路、梅花路
***[[天河立交]]**：**[[廣州大道|廣州大道中]]**
*廣和路
***[[體育路 (廣州)|體育西路]]**
***[[體育路 (廣州)|體育東路]]**
***天河東路**
*龍口西路
*石牌西路
*龍口東路
*五山路
*石牌東路、**[[中山大道|中山大道西]]**

### 天河北路
呢度啲路嘅順序係從西到東嚟排嘅，其中**加粗咗**嘅字係主幹道：
***[[廣州大道|廣州大道中]]**
***[[體育路 (廣州)|體育西路]]**
*林和西路
*林和中路
*林和東路、**[[體育路 (廣州)|體育東路]]**
***[[天壽路 (廣州)|天壽路]]**、**天河東路**
*龍口西路
*龍口東路
*五山路

### 天河南路
呢度啲路嘅順序係從西到東嚟排嘅，其中**加粗咗**嘅字係主幹道：
***[[體育路 (廣州)|體育西路]]**
***[[體育路 (廣州)|體育東路]]**
***天河東路**

### 天河東路
呢度啲路嘅順序係從北到南嚟排嘅，其中**加粗咗**嘅字係主幹道：
***[[天壽路 (廣州)|天壽路]]**、**天河北路**
***天河路**
*天河南二路
***[[黃埔大道|黃埔大道西]]**

## 特色
天河路同中山大道連埋一齊，既變咗廣州比較繁華嘅商業區，又變咗中國其中一埞最有規模嘅高端商貿聚集區。入面有購物中心、電腦城同埋好多公共設施響度，有「華南第一黃金商業帶」嘅名。

## 攷
* 天河路 花城网 广州街道百科
第8屆尼日利亞總統選舉

**第8屆尼日利亞總統選舉**喺2015年3月28號舉行。呢次總統選舉係尼日利亞結束咗軍人政府十六年嚟，第一次有競爭性嘅選舉，而選情亦非常激烈。

外電報道，尼日利亞政府為咗防止有人係咁投票，所以呢屆選舉引入咗「生物特徵識別技術」，嚟識別選民身份。但係喺投票日好多個票站入面用嚟識別選民身份嘅機器都出咗事，搞到冇辦法快速識別選民身份，而冇辦法正常投票，令到投票時間要延長一日。尼日利亞選舉委員會就承咗呢單嘢係畀黑客入侵，喺選舉嗰時已經修復緊，強調系統冇畀人改過。

而喺大選舉行之前，就懷疑博科聖地槍手喺東北部布拉塔伊村發動襲擊，廿三人被斬，三十二人受傷，房屋被放火，而少半條村被人燒咗。

## 結果

## 攷

類:2015年選舉
08
容邊天河路

**容邊天河路**（）係中國廣東省佛山市順德區入面，包括咗佢本身嘅路同容邊天河一至八橫路嘅馬路。東邊去到內街巷；南邊去到新容東路；西邊去到容輝路；北邊去到桂洲大道東。

## 名
條路初期係容邊天河工業園嘅馬路，初期嗌過**天河路**。2017年，順德政府為咗規範當地啲馬路名而改名做**容邊天河路**。

## 概要
由於啲路分開咗8條，所以呢度就分開介紹：
*天河路：全長1公里，闊32米，雙向4車道。
*天河一橫路：全長520米，闊12米，雙向2車道。
*天河二橫路：全長280米，闊12米，雙向2車道。
*天河三橫路：全長370米，闊12米，雙向2車道。
*天河四橫路：全長280米，闊12米，雙向2車道。
*天河五橫路：全長400米，闊12米，雙向2車道。
*天河六橫路：全長600米，闊12米，雙向2車道。
*天河七橫路：全長500米，闊12米，雙向2車道。
*天河八橫路：全長330米，闊12米，雙向2車道。

## 名
呢條馬路係因為有個容邊天河工業區響度先至改成噉嘅名。

## 經過嘅道路
### 天河路
呢度啲路嘅順序係從南到北嚟排嘅，其中**加粗咗**嘅字係主幹道：
* **[[新容路 (佛山)|新容東路]]**
*容邊天河八橫路、容邊天河七橫路
*容邊天河六橫路、容邊天河五橫路
*容邊天河四橫路、容邊天河三橫路
*容邊天河二橫路、容邊天河一橫路
***[[桂洲大道|桂洲大道東]]**
### 天河※橫路
呢度啲路嘅順序係從西到東嚟排嘅，其中**加粗咗**嘅字係主幹道：
*容輝路
*星河路
*容邊天河路
*金河路

## 特色
呢條道路附近都係一片城中村嘅廠房，附近都係啲矮屋。
R-40導彈

**R-40導彈**（北約組織報告名：**AA-6**或**Acrid**）係一個遠射程嘅空中導彈，喺1960年代由蘇聯（而家係俄羅斯）政府特有嘅MiG-25型號攔截機i。不過呢個導彈俾之後嘅MiG-31攔截機頂住咗佢。佢重係世界歷史以嚟，曾經生產過嘅最大嘅空中導彈。

## 出面網頁
* Federation of American Scientists page
* GlobalSecurity.org page

類:導彈
廣三高速公路

**廣三高速公路**（；中國高速公路代碼：**粵高速S55**）係中國廣東省入面嘅一條高速公路。佢係二廣高速（中國高速公路代碼：**G55**）嘅一部分。

## 工程
呢條高速喺1991年11月開始喐手起，佢分咗2期完工重通車：
*一期：大瀝興賢⇄布心；一直到1994年10月28號正式開始全線通車。
*二期：大瀝興賢⇄雅瑤；一直到1998年11月16號正式開始全線通車。

## 出入口同連接嘅道路

類:佛山嘅高速公路
類:廣東嘅高速公路
第5屆香港行政長官選舉

**2017年香港行政長官選舉**，係香港特別行政區嘅第五屆行政長官（特首）選舉，喺2017年3月26號舉行。中華人民共和國全國人民代表大會話過，今次選舉本嚟有機會係香港特別行政區嘅第一次（有篩選嘅）全民普選，但係政改方案畀立法會否決，普選最後搞唔成，模式完全跟返上一屆。

今次選舉提名期喺2017年2月14號開始，2017年3月1號結束，總共接獲3份有效提名。最後由林鄭月娥喺第一輪投票以777票當選，成為香港第一位女性行政長官，香港亦喺2017年進入咗「女主天下」嘅時代，直到2022年林特首放棄冧莊先至完。

## 背景

2014年9月28號，和平佔中同雨遮革命正式開始。參與嘅黃絲帶人士以「我要真普選」做格言，要求香港政府喺2017年香港特別行政區行政長官選舉度用普及選舉方法選特首同撤回全國人大常委會831決定。政府最後亦都順應民意，喺2017年香港特別行政區行政長官選舉度用普及選舉方法選特首，但係唔係真普選，而要喺人大「8·31」決定嘅框框下普選。

政府嘅政改方案，喺2015年6月18號被立法會否決，特首會維持由1,200名選委員會員選出。

## 選舉步驟
#提名：由一個「有廣泛代表性」嘅提名委員會提名特首候選人。
#選舉：1200人組成嘅選舉委員會投票選出行政長官。
#任命：由中央任命由選舉產生出來嘅特首。

## 參選資格
*夠40歲
*係中國籍香港特別行政區永久性居民，冇外國居留權
*喺香港長住咗廿年

## 候選人
### 正式候選人名單

### 候選人提名分佈

### 退選參選人
*梁國雄，立法會議員，2017年2月8號宣佈參選。由於未能夠得到足夠公民提名同埋得唔到民主派選委支持，2017年2月25號宣佈放棄參選。
* 葉劉淑儀，新民黨主席、立法會同前行政會議議員，2016年12月15號宣佈參選。由於喺3月1號都攞唔夠150個選委提名，未能夠參選。

#### 未獲普遍承認
以下參選人都公開表示過參選，但係喺提名期結束嗰日都攞唔到任何選委提名。
*胡世全，前民建聯成員，2016年11月24號宣佈參選。
*邱勛，前新思維成員，2016年9月29號宣佈參選。
*劉子穎
*梁思豪
*簡惠芬
*王耀萱
*余永賢
*紀文珊
*黃文康

### 宣佈唔會參選嘅人
*陳智思，商人、行政會議成員。
*李慧琼，民建聯主席、立法會議員、前行政會議成員。
*唐英年，前政務司司長、前財政司司長、2012年香港行政長官選舉候選人之一，同時亦係2016年香港選舉委員會界別分組選舉政協界別當選人之一。
*田北俊，前立法會議員、自由黨前黨魁，同時亦係2016年香港選舉委員會界別分組選舉商界（第一）界別當選人之一。
*吳光正，前九龍倉集團主席，1996年香港行政長官選舉候選人之一，同時亦係2016年香港選舉委員會界別分組選舉政協界別當選人之一。
*梁振英，時任行政長官 。

## 競選活動

### 胡國興公佈政綱
2016年12月14號，胡國興喺樹仁大學開記者會，正式公佈政綱。胡國興嘅政綱有47頁，覆蓋政改、行政立法、房屋、醫療、交通等15個議題。

### 曾俊華發起競選眾籌計劃
2017年2月3號，曾俊華喺FringeBacker發起競選眾籌計劃。8小時內籌到過百萬，頭三日有成萬五人捐款。截至2017年2月18號晏晝4點，有24395名捐款者，捐款金額達482萬港紙。3月5號，籌款期結束，總共籌到514萬。

### 林鄭月娥開Facebook專頁
2017年2月6號，林鄭月娥推出Facebook專頁「林鄭辦公室」，並上載一條短片，講林鄭點學用Facebook。截至2月7號，佢Facebook第一篇貼文有成3.5萬個「嬲嬲」，讚好嘅得大概3000人。

## 選舉結果

選舉喺2017年3月26號上晝9至11點舉行，總共收到1163張有效票。

## 睇埋
*̇2017年行政長官選舉辯論
*第5屆香港行政長官選舉民意調查

## 參攷

## 出面網頁

*第五屆行政長官選舉官方網站
*香港01－2017年特首選舉專頁
泰愛泰黨

**泰愛泰黨**（1998年7月14號－2007年5月30號，）係泰國以前嘅政黨，喺2001年到2006年泰國軍事政變前都係泰國嘅執政黨，黨魁係創辦人兼前任總理他信，呢個黨喺2001年同2005年嘅大選入面贏咗。此外，泰愛泰黨嘅政治理念走平民主義路線，冇固定意識形態，但係偏向右派。

佢係由1998年7月14號由電信大亨他信同另外22人註冊成立，係將幾個政黨合併而成，當中有唔少新政客加入。

但喺2006年，泰國軍方趁他信去咗開聯合國大會嗰時發動政變，結束泰愛泰黨結束咗五年半嘅執政。他信亦被迫流亡海外。

2007年5月30號，泰國憲法法庭宣判泰愛泰黨喺大選入面舞弊罪成，要被勒令解散。一啲黨員就喺泰愛泰黨解散後加入咗其他黨派，當中就以人民力量黨吸納咗最多嘅泰愛泰黨成員，所以佢一直被視為係泰愛泰黨嘅延續。

## 選舉成績
聯合國秘書長

**聯合國秘書長**係聯合國秘書處嘅阿頭。按照《聯合國憲章》，秘密長係由安理會推薦。佢係負責秘書處工作，會將任何威脅國家和平叫安理會關注，亦要做安理會等或其他大機構嘅嘢。對全世界嚟講，秘書長係代表住聯合國，亦都用呢個身份做和事佬。
體積

**體積**（），有時又叫**容量**（）或者**容積**（），係一樣嘢佔咗幾多空間，國際單位制會用衍生單位立方米去度，日常生活亦經常用到公升去度。

計體積嘅公式係好耐以前嘅數學家搵出嚟嘅，例如波嘅體積係\frac{4}{3}\pi r^2，當中 r 係個波嘅半徑。再複雜啲集合嘅可以用積分計。不過有啲集合嘅大細係無定義嘅，例如域他利集合（Vitali set）咁，因為無論定義佢嘅大細係咩都會造成矛盾。
## 睇埋
*面積
溶

**溶**係由溶質放落溶劑變成溶液嘅過程，包含佢哋嘅分子或者離子嘅吸引同結合。呢個反應有啲放熱，有啲吸熱。
愛民

**愛民**（）係香港九龍南面十二號山，響京士柏東面、紅磡灣北面。愛民主要係愛民邨做中心。愛民唔係正式地名，只係因為十二號山/紅磡山本名不夠普及，加上愛民邨出現，令唔少人將十二號山叫做愛民。愛民附近最主要嘅建築物，除咗愛民之外，重有愛民巴士總站、愛民廣場、迦密中學、何文田公園、何文田體育館等等。
熔

**熔**係由固體變做液體嘅過程，喺一個氣壓水平，去到特定溫度（叫熔點）就會發生。

## 睇埋
*凝固
*蒸發
*昇華
籽

，又叫、**果核**、**種子**，係種子植物胚珠受精後生出嚟嘅結構，多數喺果入面，用嚟繁殖下一代。

## 結構
一般植物嘅籽係由籽皮、胚同胚乳三部分組成。其中：
*籽皮——籽嘅鎧甲，可以保護籽。
*胚——植物雛形，植物最緊要部分。
*胚乳——籽集中養料嘅地區。

## 分類
籽按葉數唔同可以分成單子葉同雙子葉兩個細嘅家族。
*單子葉植物——凈得一隻葉嘅植物
*雙子葉植物——有兩隻葉嘅植物。
而有啲植物冇胚乳，養分都儲嗮喺葉度，而養分按物種嚟定。

## 紀錄
籽嘅壽命長短同嘥士都差好遠，有啲籽嘅命好長，成千年都有（例如蓮花嘅籽）；但有啲籽嘅命好短，得幾個禮拜（例如橡膠樹、柳樹嘅籽）。而最大嘅籽唔單止嘥士大，甚至都幾重下（例如椰子嘅籽）；而最細嘅籽嘥士唔單止細到要用顯微鏡先至睇到，甚至凈得幾微克到（例如斑葉蘭嘅籽）；

## 發芽
籽可以用由風力、自力、水力或者動物散播到第啲地方。有啲成熟兼有生命力嘅籽即使有水、氧、溫度等一系列啱嗮發芽條件都唔發芽，呢種現象叫籽瞓覺。大多數野生草木嘅籽都有明顯瞓覺嘅情況，而作物嘅嘅籽就乜。唔同植物嘅籽，瞓覺時間長度都唔一樣。

## 有關嘅書
* 中国少年儿童百科全书 自然·环境 第392页　浙江教育出版社 ISBN 7-5338-1946-2/G·1942
核

**核**可以係：

*籽：又叫果核，植物六大主要其一部位。
*核 (代數)
:*核 (線性代數)
:*核 (矩陣)
*核子
*原子核
*內核
*核 (天體)：天體嘅中間
*核 (歌)：日本歌手尾崎豐嘅單曲。
佛開高速公路

（中國高速公路代碼：**粵高速S15**）係中國廣東省入面嘅一條高速公路。佢係沈海高速廣州支線（中國高速公路代碼：**G15**）嘅一部分。

## 工程
呢條高速喺1993年5月29號開始喐手起，一直到1996年12月8號正式開始全線通車。

## 出入口同連接嘅道路

類:佛山嘅高速公路
類:江門嘅高速公路
類:廣東嘅高速公路
新台高速公路

**新台高速公路**（；中國高速公路代碼：**粵高速S49**）係中國廣東省入面嘅一條高速公路。

## 工程
呢條高速分咗三部分嚟起：
*司前⇄鬦山：喺1998年12月19號開始喐手起，一直到2001年1月18號開始試通車，到咗2001年10月10號先至正式開始全線通車。
*司前連接線：喺2004年3月11號開始喐手起，一直到2005年12月19號正式開始全線通車。
*斗山⇄中和：喺2013年9月29號開始喐手起，而家重喺度起緊。

## 出入口同連接嘅道路

類:江門嘅高速公路
類:廣東嘅高速公路
西部沿海高速公路

（中國高速公路代碼：**粵高速S32**）係中國廣東省入面嘅一條高速公路。其中下柵⇄南屏嗰橛係廣澳高速公路（中國高速公路代碼：**G4<small>W</small>**）嘅一部分。呢條高速公路係廣東省入面比較蝕錢嘅其一高速。因為佢嘅車流量比較少，甚至有時行10幾分鐘嘅車程之後，都未掂到一部車咁滯。

## 工程
呢條高速分咗三部分嚟通車，重有一部分喺度起緊：
*新會：喺2001年開始全線通車。
*陽江⇄台山：喺2002年4月28號開始全線通車。
*珠海：喺2005年12月28號開始全線通車。

## 出入口同連接嘅道路

類:陽江嘅高速公路
類:江門嘅高速公路
類:中山嘅高速公路
類:珠海嘅高速公路
類:廣東嘅高速公路
喬寶寶

**喬寶寶**（；****，），原名係**喬保羅**（），係印度裔香港人。因為參加電視節目《殘酷一叮》而加入無綫電視成為香港演員。喬保羅加入娛樂圈之前係香港懲教署二級懲教助理及千福大少餐廳嘅股東之一。2011年至2012年，喬寶寶分別喺《真相》飾演印籍大狀喬大狀（Mr.Gill）及《衝呀！瘦薪兵團》飾演印籍香港人盛小龍（Inderpal、印度豹）而受到關注。

## 家庭
喬保羅喺1990年結婚，同印度籍太太Gurinder Kaur Gill生咗兩個仔，大仔Inderpal於1991年喺香港出世，細仔Arvin於2003年出世時遇上嚴重急性呼吸系統綜合症而喺蘇格蘭出世。2012年2月，其中太太申請香港護照被拒絕，喬保羅因此為咗兩名喺蘇格蘭升學及接受治療嘅細佬而被迫舉家移民蘇格蘭，並退出娛樂圈。《怒火街頭2》、《名媛望族》、《戀愛季節》及《巨輪》成為佢喺無綫電視嘅暫別作。2013年5月8號，喬寶寶移民蘇格蘭。2013年10月8號，喬寶寶宣佈返香港，並舉辦個人演唱會，佢透露將會復出娛樂圈。2014年9月，喬寶寶接拍新劇《張保仔》。

## 演出作品
### [[電視劇]]（[[無綫電視]]）

## 電視節目
*2005年：殘酷一叮
*2010年：千奇百趣香港地
*2010年：千奇百趣Summer Fun
*2011年：千奇百趣Winter Fun
*2011年：怒食街頭
*2015年：今晚睇李
*2015年：歡樂滿些牙

## 電影
*2005年：雀聖2自摸天后 飾 清一星
*2006年：春田花花同學會 飾 民歌餐廳侍應
*2006年：寶貝計劃 飾 長毛
*2007年：美女食神 飾 綁匪（客串）
*2008年：青苔
*2009年：月滿軒尼詩 飾 神秘印度人
*2009年：金錢帝國 
*2010年：婚前試愛
*2011年：蜜桃成熟時33D 飾 IT大學教授
*2013年：2013我愛HK 恭喜發財 飾 印度同鄉會會長
*2021年：我的印度男友（原名《我男友係好差》）

## 參考

## 連出去
*
*
*
*tvbqbobo's Xanga Site（喬寶寶網誌）
*Gill Mohindepaul SINGH
*喬寶寶祖籍印度北部嘅旁遮普邦，喺香港無線電視資訊節目《原裝入口》中，客串介紹佢嘅印度家鄉傳統飲食，包括咖喱Kari等。
*Spice up the city with Indian dreams（由新聞學學生寫出嘅題目）
*名人戰商界——黑妹益喬寶寶一齊「滾」 合股開火鍋店齊搵食 頭條日報
*
中文數字

**中文數字**，又叫**唐數字**，係中文用嘅數字，分做**[[大寫數字]]**同**細寫數字**（又叫**小寫數字**）兩種。

細寫數字係日常生活、非正式場合用；大寫數字筆劃繁複好多，但係重要嘅係唔可以用加筆劃嘅方法改成第個數字，寫合同、單據、支票嘅時候都會用到。

## 大數

中文數字由十萬開始有唔同叫法（主要係下數、中數同上數三類，而中數又分萬進同萬萬進兩種，再加一種叫萬進嘅計法），冇共識好易會出問題。目前香港同臺灣用緊萬進中數，萬以上順序有億、兆、京、垓、秭、穰、溝、澗、正、載10級，有啲重包埋極；萬萬係億，萬億係兆，如此類推，計到極係10⁴⁸；例外係國際單位制用嘅詞頭以前香港用開下數，兆只係得百萬，去到極先得10¹⁵ 。



## 細數

## 註

## 攷
廣清高速公路

；（中國高速公路代碼：**G04<small>21</small>**），之前嗌過，係中國廣東省一高速公路，橫跨廣州同清遠兩市。

佢喺1998～2019年間，試過喺107國道廣州北段上空行。

## 工程
呢條高速分咗三部分通車：
*慶豐⇄花都：喺1993年12月通車，嗰時嗌「廣花高速公路」嘅名。
*花都⇄銀盞：喺1999年10月通車，之後改咗嗌「廣清高速公路」。
*銀盞⇄清遠：喺2004年12月24號通車。

## 出入口同連接嘅道路

類:廣州嘅高速公路
類:清遠嘅高速公路
類:廣東嘅高速公路
絲帆魚

**絲帆魚**（；學名：***Nematistius pectoralis***），係一種分佈喺東太平洋下加利福尼亞到秘魯之間嘅熱帶魚。呢種魚自成一科，即係（***Nematistiidae***）唯一嘅屬（***Nematistius***）之下只有佢一種魚。至於絲帆魚科嘅歸屬，傳統上放喺鱸形目（*Perciformes*），但近來有觀點認爲應該放喺鰺形目（*Carangiformes*）之下，呢個目歸**（個拉丁文可以寫成*Carangimorphariae*或者*Carangaria*）。絲帆魚嘅英文名叫做「Roosterfish」，意思係「鷄公魚」，呢個名出自佢好特別嘅樣：魚脊度有七條好長嘅背鰭，好似鷄公嘅鷄冠噉。

絲帆魚最長達1.6米、最重達50公斤。平均重9.1公斤。呢種魚唔係十分之好食，不過有啲地方當海鮮賣，現時比較多釣魚人釣來玩。

## 攷

## 出面網頁
* 
* Visual Identification
* 

類:絲帆魚屬
愛麗絲坪

**愛麗絲坪**（**Alice Springs**），又叫**愛麗絲泉**，係澳洲北領地第三大鎮，人口約莫有3萬。
情人港

**情人港**（英文正名：**Darling Harbour**；官方中譯：**達令港**）係個澳洲雪梨埠嘅海港，喺市中心西面，係嗰度一個頗大嘅休閒區。
## 攷
史丹福

**史丹福**（**Stanford**），係美國加州一個鎮，人口有萬四，嗰度最出名係史丹福大學。
列治文

**列治文**可以指：

## 地名

### 澳洲

*列治文 (新南威爾斯州)；
*列治文河 (澳洲)，同樣喺新南威爾斯州；
*列治文 (昆士蘭州)；
*列治文 (南澳領地)；
*列治文 (塔斯曼尼亞州)；
*列治文 (維多利亞州)；

### 加拿大

*列治文 (大溫哥華地區)，喺加拿大卑詩省；
*列治文 (渥太華)，加拿大首都渥太華嘅一個區；
*列治文 (安大略)，安大略省嘅一個鎮，宜家已經併入大納帕尼鎮；
*列治文 (諾華斯高沙省)；
*列治文 (愛德華王子島省)；
*列治文 (魁北克)；

### 牙買加

*列治文 (牙買加)；

### 新西蘭

*列治文 (新西蘭南島北)；
*列治文 (新西蘭南島東)，基督教堂市郊外嘅一個鎮；

### 南非

*列治文 (北好望角省)；
*列治文 (誇祖魯－納塔省)；

### 聖文森

*列治文河 (聖文森)；

### 英國

*列治文 (北約克郡)；
*列治文 (南約克郡)；
*泰晤士河畔列治文，大倫敦嘅一座自治市；

### 美國

*列治文 (阿拉巴馬州)；
*列治文 (加州)；
*列治文區 (三藩市)；
*列治文 (伊利諾州)；
*列治文 (印第安納州)；
*列治文 (肯薩斯州)；
*列治文 (路易斯安那州)；
*列治文 (緬因州)；
*列治文 (麻州)；
*密歇根州嘅五個列治文：
:*列治文 (密歇根州馬穹郡)；
:*新列治文 (密歇根州)；
:*列治文鎮 (密歇根州馬穹郡)；
:*列治文鎮 (密歇根州馬奇特郡)；
:*列治文鎮 (密歇根州俄斯奧拉郡)；
*列治文 (明尼蘇達州)；
*列治文 (密蘇里州)；
*列治文 (紐約州)；
*列治文郡 (紐約州)，宜家係紐約市下轄嘅分區；
*列治文 (俄亥俄州)；
*列治文 (俄勒岡州)；
*列治文 (俄勒岡州波特蘭市)；
*賓夕凡尼亞州嘅三個列治文：
:*列治文鎮 (賓州白斯郡)；
:*列治文鎮 (賓州古羅福郡)；
:*列治文鎮 (賓州泰奧加郡)；
*列治文 (羅德島州)；
*列治文 (德州)；
*列治文 (猶他州)；
*列治文 (佛蒙特州)；
*維珍尼亞州嘅兩個列治文：
:*列治文 (維珍尼亞州)，州首府；
:*列治文郡 (維珍尼亞州)；
*威斯康星州嘅四個列治文：
:*列治文 (威斯康星州沙華諾郡)；
:*列治文 (威斯康星州聖十字郡)；
:*列治文 (威斯康星州禾禾夫郡)；
:*列治文 (威斯康星州)，非建制地區；

## 頭銜

*列治文伯爵；
*列治文公爵；

## 其他

*列治文號 (英國海軍)，英國海軍嘅常用船名；
*列治文號 (美國海軍)，美國海軍嘅常用船名；
*列治文大學，美國維珍尼亞州列治文嘅一間私立大學。
宇野實彩子

**宇野實彩子**（；；），花名**茜**（），係日本嘅演員同經理人、散文作者，亦係愛碧思集團所屬唱跳組合AAA（triple A）嘅成員。

## 來歷
宇野實彩子喺天主教家庭出世，幼稚園至高中就讀白百合學園，大學考入白百合女子大學文學部，三年級因爲組合嘅問題退學。

宇野實彩子童年嗰陣因爲唔擅長跑步、跳躍運動，而覺得自卑。1994年，開始表現佢有啲自信嘅散文同跳舞才華，又演唱咗不二家嘅廣告歌，慢慢有咗自信。

1997年，代表日本文部科學省出席聯合國後生夏令營。1999年，參加早安家族嘅偶像明星甄選，但係唔成功。

2001年，代表日本天主教學校聯盟，留洋英國聖保祿女學校，擔任互惠生。受到倫敦西區嘅舞台劇演員影響，立志成爲壹個藝術家。

2002年，參加愛碧思甄選，最終成績係A組5位，接受愛碧思藝術學院嘅專業唱、舞同演技課程教育。

2003年，喺白百合學園高等學校組建歌舞組合，即係後嚟嘅AAA。

## 作品
*貓（2001年、白百合學園）
*咒怨2（2006年、美國）
*音時間（2007年、東京電視台）
*瞳（2008年、NHK）
*約會事件簿（2010年、日本）
*M★U（2010年 -、Ravina）
*羁絆（2011年，集英社）
*西蘭花壹頻道（2011年 - 2014年，FM-Niigata）
*放課後的垃圾英雄（2012年，角川書店）
*小梅醫生（2012年、NHK）
*UNO×PEKO（2013年、不二家）
*東京玩具箱（2013年、東京電視台）
*大東京玩具箱（2014年、東京電視台）
*misafia（2014年 - ）
*小器君事件簿SP（2015年 - 、NHK教育）

## 參考

## 出面網頁
* 宇野実彩子 AAA - twitter
* Misako Uno（AAA） -Instagram
* PROFILE - AAA(トリプル・エー) OFFICIAL WEBSITE
* AAA宇野実彩子のラジオUNOッコリーFM-NIIGATA

類:日本女演員
類:藝術家
類:散文作家
廣州機場高速公路

（中國高速公路代碼：**粵高速S41**）係中國廣東省廣州市嘅一條高速公路，喺白雲區同花都區入面。而機場北嗰橛屬大廣高速（中國高速公路代碼：**G45**）同珠江三角洲環線高速（中國高速公路代碼：**G94**）嘅一部分。

## 工程
呢條高速公路喺1998年11月28號開始喐手起，一直到2001年10月26號先至搞掂，喺2002年1月1號正式開始通車。
*白雲機場⇄花山：喺2002年11月15號開始喐手起，一直到2004年3月18號先至搞掂，喺2004年3月25號正式開始通車。
*花山⇄北興：喺2005年2月中旬開始喐手起，一直到2006年3月底先至搞掂，喺2007年2月1號正式開始通車。

## 出入口同連接嘅道路

## 註

## 攷
* 广州市交通基础建设30年成绩斐然 广州市政协
* 广州新国际机场高速公路简介

類:廣州嘅高速公路
類:廣東嘅高速公路
街北高速公路

（中國高速公路代碼：**G45**）係中國廣東省廣州市嘅一條高速公路，喺花都區同從化區入面。佢屬大廣高速（中國高速公路代碼：**G45**）嘅一部分。

## 工程
呢條高速喺2003年9月23號開始喐手起，一直到2006年5月11號先至搞掂，喺2007年2月1號正式開始全線通車。

## 出入口同連接嘅道路

## 註

## 攷
* 广州市交通基础建设30年成绩斐然 广州市政协

類:廣州嘅高速公路
類:廣東嘅高速公路
華南快速幹線

（中國高速公路代碼：**粵高速S4**）係中國廣東廣州一高速公路，亦係廣佛肇高速（中國高速公路代碼：**粵高速S8**）嘅一部分。

## 工程
呢條高速公路分咗以下時段嚟起同埋而通車：
*番禺大橋⇄岑村：從1996年12月開始喐手起，一直到1999年9月先至通車。
*岑村⇄太和：喺2002年9月25號開始喐手起，一直到2003年12月29號正式開始通車。
*花山⇄北興：喺2004年4月8號開始喐手起，一直到2009年6月22號正式開始通車。

## 出入口同連接嘅道路

## 註

## 攷
* 广州市交通基础建设30年成绩斐然 广州市政协
*  广州华南路桥实业有限公司

類:廣州嘅高速公路
類:廣東嘅高速公路
伍家怡

**伍家怡**（**Cherry Ng**，），係澳門藝人，2008年澳門小姐季軍，亦代表澳門參加2010年世界小姐，2011年地球小姐同2012年國際小姐，依家係澳滌娛樂旗下藝人，做狄易達同蔚雨芯嘅師妹。
廣珠東綫高速公路

**廣珠東綫高速公路**（；中國高速公路代碼：**G04<small>25</small>**）係中國廣東省嘅一條高速公路。佢係廣澳高速公路（中國高速公路代碼：**G04<small>25</small>**）嘅一部分。

## 工程
呢條高速公路喺1995年10月15號開始喐手起，一直到1999年12月6號先至搞掂而正式開始通車。

## 出入口同連接嘅道路

類:廣州嘅高速公路
類:中山嘅高速公路
類:珠海嘅高速公路
類:廣東嘅高速公路
世界提高自閉症意識日

**世界提高自閉症意識日**（）係每年4月2號嘅一個專門為關注自閉症嘅病而開設嘅紀念日。而呢個紀念日喺2007年12月18號由聯合國大會正式通過咗決議，從2008年開始，每年嘅4月2號係世界自閉症日。而嗰時嘅方案係由卡塔爾提出，並得到所有國支持。

## 註
廣珠西綫高速公路

**廣珠西綫高速公路**（；中國高速公路代碼：**粵高速S43**）係中國廣東省嘅一條高速公路。其中，中山坦洲南邊嗰橛係珠江三角洲環線高速（中國高速公路代碼：**G94**）嘅一部分。

## 工程
呢條高速公路分咗以下時段先至起好嗮而通車：
*海南村⇄碧江：喺2001年12月24號開始喐手起，一直到2004年4月30號起好，重正式開始通車。
*碧江⇄東昇：喺2005年12月20號開始喐手起，一直到2010年6月25號起好，重正式開始通車。
*東昇⇄月环：喺2009年12月28號開始喐手起，一直到2013年1月25號起好，重正式開始通車。

## 出入口同連接嘅道路

類:廣州嘅高速公路
類:佛山嘅高速公路
類:中山嘅高速公路
類:廣東嘅高速公路
Fundamental

**Fundamental**係香港嘅音樂組合，成員有楊漢源（William Yong）、符元偉（Ronald Fu）、胡玉儀（Kathy Wu）、陳光榮（Comfort Chan）、勞國超（Enoch Lo）同埋劉家煌（Gary Chan，1989年離隊）。1986年喺第二屆嘉士伯流行音樂節得到亞軍而出道，1990年解散。
男人味

**男人味**係體現出男人性質嘅形象、行為、性格等等嘅特徵，典型嘅特徵有勇氣、獨立同獨斷。

一個女人如果好有男人味，就叫做「男人婆」。

## 睇埋
*女人味
女人味

**女人味**係體現出女人性質嘅形象、行為、性格等等嘅特徵，典型嘅特徵有溫柔、同理心同感性。

一個男人如果好有女人味，就叫做「乸型」。

## 睇埋
*男人味
男人婆

**男人婆**，係指無乜女人味但就勁有男人味嘅女人，即係短頭髮嘅女人，特徵包括有性格豪邁、言行粗魯等等。普通話入面又叫做**假小子**、**中性人**。

其實爾個名係有啲帶有歧視嘅意思，所以唔會好常用。

喺香港演藝界，當中有啲女藝人本身都係典型男人婆，好似羅凱鈴、戴畹旂、俞琤、孟希璘等。

## 睇埋
*乸型
海格力斯

（，，個名源自「希拉」同埋Kleos「榮耀」，海格力斯個意思就係「希拉嘅榮耀」，轉寫：Heracles），係希臘神話入面最偉大嘅半神英雄，男性嘅傑出典範，偉大嘅海格力斯後代祖先。

海格力斯相當於羅馬神話入面嘅赫丘利（海克力斯），後嚟嘅一啲羅馬皇帝，比如康茂德同馬克西米安都成日以佢嚟自居。羅馬人基本採用希臘人對海格力斯生活事蹟刻畫嘅版本，並加上一啲羅馬風格嘅細節作為補充，有啲甚至將佢同統一地中海嘅英雄聯繫起來。而喺羅馬亦都曾經流行對赫丘利嘅崇拜風氣。

海格力斯係宙斯誘姦帕修斯個孫女、即係底比斯大將安菲特律翁老婆阿爾克美娜之後，同安菲特律翁個仔伊菲力斯一齊生出嚟嘅孖仔之一。因此，佢既係帕修斯嘅曾外孫，同時又係佢嘅同父異母兄弟。而半人半神嘅佢自細喺名師教授之下，學識咗百般武技，驍勇善戰，成為當時古希臘世界眾所皆知嘅大力士。

## 起源
海格力斯係一個半神，佢阿媽係個人類，而佢阿爸就係身為眾神之王嘅宙斯。海格力斯血統上一半係天神所以有超人力量，佢足智多謀又力大無窮，做出咗好多英勇事跡，係廣受全希臘敬重嘅英雄。

海格力斯一生都充滿傳奇，最出名莫過於佢嗰十二項英雄偉績。喺埃及希臘化時代居住喺亞歷山大港嘅詩人用充滿詩意同埋悲劇氣氛嘅文字去記錄佢嘅生平。 佢嘅形象起源係近東地區鬥獅人，喺伊特拉斯坎文化入面可以搵到同佢對應嘅人物海格力（Hercle），兩位主神丁尼亞（Tinia，對應希臘神話嘅宙斯）同埋烏尼個仔。

海格力斯係宙斯嘅私生子，所以天界女王希拉（Ἥρα / Hḗrā；宙斯個正室老婆，同時亦係掌管結婚同生育嘅天神）不嬲都好憎佢，好想搵方法整死佢。例子可以睇吓九頭蛇嗰單嘢。

## 故仔
*海格力斯嘅勞動（九頭蛇）
## 睇埋
*《大力士電影》
## 參考
朗善邨

**朗善邨**（）係香港房屋委員會轄下嘅一個公共屋邨，喺香港新界元朗凹頭，項目由李景勳雷煥庭建築師有限公司做詳細設計。成條邨包括三座樓、商業設施同輔助設施，提供1,203個單位，由新昌營造集團有限公司去起建，喺2017年2月尾起好入伙。

朗善邨前身係前凹頭政府職員宿舍。

## 屋邨資料
### 樓宇

## 設施
*屋邨辦事處︰善良樓地下
*商舖
*停車場
*屋邨廣場

## 工程相

Long Shin Estate under construction in November 2015.jpg|2015年11月
Long Shin Estate under construction in July 2015.jpg|2015年7月
Long Shin Estate under construction in February 2015.jpg|2015年2月


## 資料來源
朗晴邨

**朗晴邨**（）係香港房屋委員會轄下一個公共屋邨，喺香港新界元朗橫洲路9號，2016年8月19號入伙。成條邨包括兩座樓、商業設施同輔助設施，提供483個單位。

朗晴邨攞到香港綠色建築議會（HKGBC）同環保建築專業議會（PGBC）環保建築大獎 2014新建建築類別之大獎。

## 屋邨資料
### 樓宇

## 設施
*屋邨辦事處
*商舖
*社區活動室
*停車場

## 參考
皇家馬德里 (搞清楚)

**[[皇家馬德里足球會|皇家馬德里]]**係西班牙一間足球會，亦可以係：

*皇家馬德里卡斯迪拿，或者叫「皇家馬德里B隊」，西班牙一間足球會。
*皇家馬德里C隊，西班牙一間足球會。
*皇家馬德里特佳，西班牙一間籃球會。
李顯

**唐中宗李顯**（）又叫**李哲**，係大唐嘅第四同第六個皇帝。唐高宗李治同武則天個仔。第一次在位嗰陣曾經俾武則天貶做**盧陵王**，但係之後又做翻太子，最後喺神龍元年發動神龍革命，再做皇帝。

李顯係繼商朝嘅太甲王之後，第二個「復辟」嘅君主，而第三個復辟嘅君主係李顯個細佬唐睿宗李旦。

## 一生
### 周王→英王→太子時期
李顯出世之後就俾老豆李治封做周王。之後娶咗個姓趙嘅女仔，但係老母武則天唔中意佢，最後整死咗佢。冇幾耐李顯就改封做英王，改名**李哲**。太子李弘死咗之後，李哲就頂咗佢個位。

### 被廢

李治駕崩，李哲登基做皇帝，但係冇實權。李哲同老婆韋后家族連成一線，反武則天，重話「朕將個天下交畀韋玄貞（岳父）都得呀」。武則天於是廢咗李哲做盧陵王。

### 復位

接棒嘅皇帝李旦被廢。武則天謀朝篡位，建立武周，但係皇室後繼無人，武則天又唔想傳位畀侄仔武三思，於是搵咗李哲返皇宮做太子，將江山交返畀大唐皇族。李哲「返生」之後發動神龍革命，武則天退位，武周滅亡，大唐復國。李哲復名**李顯**，做返皇帝，但佢昏庸無能，而最尾俾韋后、安樂公主夾手夾腳毒死，死後初謚**孝和皇帝**。

## 仔女
### 仔
*懿德太子李重潤
*李重福
*節愍太子李重俊
*唐殤帝李重茂

### 女
李顯有八個女。

## 參攷
溫超

**溫超**（）係廣州出世嘅演員同電臺節目主持，最出名係扮周星馳，尤其係把聲特別似，有史上最似周星馳嘅人嘅美譽。

溫超參加過香港TVB節目《Sunday扮嘢王》，亦喺中國大陸客串過《笑功震武林》等電影，到《吉星高照2015》重做埋主演。

## 資料來源
百勝角站

**百勝角港鐵站**（英文：**Pak Shing Kok Station**）係港鐵將軍澳綫南綫上一個計劃過起嘅車站，喺將軍澳站同康城站之間，服務新界西貢區百勝角嗰頭，原本預計喺2009年起好開始用。不過百勝角港鐵站改過規劃，居住人口密度減到唔能夠有足夠客量支持一個獨立港鐵站運作，所以最後無起。

雖然港鐵公司無起到百勝角港鐵站，但係2016年啟用、喺百勝角嘅消防及救護學院就自己起咗個「百勝角港鐵站」，用嚟做模擬車站設施，畀學員訓練用。

## 出面網頁
*網瘋傳神秘百勝角站
佛山一環高速公路

**佛山一環高速公路**（；中國大陸高速路代碼：**粵高速S82**），簡稱係**佛山一環**，係圍住廣東佛山嘅禪城西邊、南海嘅中間同順德嘅北邊嚟行嘅高速公路，喺2003年6月18號開始喐手起，一直到2006年11月18號先至起好嗮而通車，實施免費通行長達近十年有突。跟隨中國大陸全面搞高速路自動收費化，喺2020年1月1號起開始收錢，引起當地市民強烈不滿。

## 起高速背景
佛山一環設立初，係喺南海、順德、三水同高明撤銷市建制改做區建制下，為咗搞好五地嘅經濟互動，商貿往來而投資起嘅，當初因政府承諾一環落成後將免費通行，所以佛山啲民眾就持支持態度，啲民眾仲以低價將農田、廠房等轉畀政府起一環。

## 佛山一環高速嘅四條線，起點到終點。

### 出入口同連接嘅道路

## 標誌性
呢條高速公路原初創下咗中國大陸嘅幾個記錄：

# 全中國大陸最長嘅免費高速公路。雖然佛山市交通管理局話要向外地車收錢，但係由於呢條路有145個收費站先至冇即時搞。
# 成個廣東入面最長嘅環城公路，全長去到99.21公里。
# 從規劃到開通到2020年元旦唔使司機出錢就可以行嘅高速。

## 新收費問題
佛山建制範圍入邊喺一環通車十幾年來，未有貫通連接五個轄區嘅軌道交通，五地嘅經濟、文化各方面未有相當緊密嘅聯繫發展，一環新收費畀指會一定程度加重返呢啲弊端，而新收費實行陣仲有下面啲問題：

# 新收費ETC系統未有測試好，人工收費有限，導致交通癱瘓；
# 新收費標準混亂，收費憑證兒戲；
# 每公里收費金額偏高（私家車每公里6毫子）；
# 系統故障後處理失當。

## 參考文

類:佛山嘅高速公路
廣州北二環高速公路

（中國高速公路代碼：**G15**同**G15<small>01</small>**），廣州街坊成日嗌佢做**北二環高速**或**北二環**，係中國廣東廣州北邊一高速公路。喺白雲區太和一直到黃埔區火村嗰邊，係京港澳高速（中國高速公路代碼：**G4**）嘅一部分。

## 工程
呢條高速公路喺1998年11月28號開始喐手起，2001年10月26號正式開始通車。

## 出入口同連接嘅道路

## 睇埋
*廣州東二環高速公路
*廣州南二環高速公路
*廣州西二環高速公路

## 註

## 攷
* 广州市交通基础建设30年成绩斐然 广州市政协

類:廣州嘅高速公路
類:廣東嘅高速公路
G4

**G4**或**G-4**或**G.4**或**GⅣ**或**G04**可以係：

## 代碼
* 京港澳高速嘅中國國家高速公路代碼。

## 政治
* G4集團：G20發展中國家入面，權力最犀利嘅核心領導國。
* 四國聯盟：由日本、德國、印度同巴西呢4個國家搞出嚟嘅聯盟。

## 媒體
* G4出動：新聞日日睇節目入面嘅其中一個欄目。
* G4 (美國電視台)：美國嘅一間電視台。
* G4 (加拿大電視台)：加拿大嘅一間電視台。

## 娛樂
* G4 (樂隊)：英國嘅一個樂隊。
* G4特工：美國嘅一部電影。

## 其它
* USS G-4 (SS-26)：美國軍隊喺1914年整嘅一部潛水艇。
* Ⅳ族元素：元素週期表入面嘅第4族元素。
* 要員保護組：香港警察組織。
廣韶高速公路

（中國高速公路代碼：**G4**），第個名係，係中國廣東嘅一條高速公路，高速公路上歸屬京港澳（中國高速公路代碼：**G4**）。

## 工程
呢條高速公路喺1998年底開始喐手起，直到以下時段先至起好嗮而通車：
*甘塘⇄翁城：2001年1月20號
*翁城⇄佛岡：2002年2月9號
*佛岡⇄鐘落潭：2002年11月29號
*鐘落潭⇄太和：2003年11月22號

## 出入口同連接嘅道路

## 出面網頁
*广韶高速公路简介
*广东广韶高速公路有限公司简介

類:廣州嘅高速公路
類:清遠嘅高速公路
類:韶關嘅高速公路
類:廣東嘅高速公路
粘液水腫

**粘液水腫**（）係甲狀腺功能低下引起嘅一種皮膚變化，呢一種皮膚變化其實係由於黏液多醣響真皮嗰度積聚引起，所以叫黏液水腫。
大宋科技

大宋係古中國嘅其中一個朝代，依個朝代科技先進，有唔少嘅新發明。中國四大發明之中有三個都係喺大宋嗰陣發明嘅。雖然四大發明主要集中喺大宋，但係佢哋大部份都冇喺大宋時代度用，例如活字印刷術就喺1440年傳到去德國之後先大規模運用。

英國學者李約瑟講過：「每當人喺中國嘅古文入面搵到一種具體嘅科技史料嗰陣，往往會發現佢嘅焦點喺宋代，無論係喺應用科學方面或者純粹科學方面都係噉。」

大宋先進嘅冶金術、土木工程同第一代紙幣亦都影響深遠，促進咗大宋經濟繁榮。

## 通才

大宋嘅通才科學家沈括同蘇頌代表大宋早期科技經驗主義嘅思想。沈括通過精確測量子午圈，發現咗地磁偏角嘅存在，比歐洲早咗四百年。喺衛樸嘅協助下，沈括連續五年來每晚三次記錄同測繪月亮嘅運行軌跡，從而修正咗關於月亮嘅運行嘅誤差，呢個亦係佢嘅另一項重要成就但係沈括亦有好多政敵破壞佢嘅計劃。。

蘇頌係沈括嘅政敵之一，喺1070年完成咗一本藥物學嘅書──《本草圖經》，包含咗相關嘅學科知識，例如植物學、動物學、冶金學同礦物學。嗰本書包括咗好多藥物應用，例如麻黃等等。佢重畫咗五幅唔同嘅大型星圖。

## 記里鼓車、指南車

古文對天然磁石吸引鐵以制備磁鐵嘅描述喺《管子》、《呂氏春秋》同《淮南子》入面提及。到咗漢朝（前202年-220年）開始用指南北天然磁石磨制嘅勺碗狀指南針，用來占卜同風水堪輿，重未用喺導航方面。

大宋除咗沈括同蘇頌之外，重有許多重要人物，佢哋之間嘅好多人為當時科技嘅發展同革新做出咗巨大嘅貢獻。雖然機械傳動嘅記里鼓車自漢朝開始就有應用，《宋史》比之前嘅記載提供咗一個更加詳細而深入嘅描述。

宋代嘅記里鼓車同指南車擺埋一齊。指南車由三國時期機械製造家馬鈞發明，採用齒輪嘅原理製作，將複雜嘅差速齒輪擺埋一齊，呢個方法亦係而家所有現代汽車喺轉向嗰陣對旋轉嘅車軚力矩相同，速度唔同嘅原理。指南車好先進，同指南針採用磁極原理唔同。宋代博物學者燕肅，喺1027年製造出新一代指南車，佢嘅製作方法喺《宋史》亦有記載。據《宋史》記載，吳德仁喺1107年將記里鼓車同指南車合體：

## 紡織機
喺紡織領域，11世紀嘅中國人已經開始用皮帶驅動嘅紡織機。南宋紹興年間畫家樓儔所畫嘅《耕織圖》採用圖畫嘅形式詳實記錄耕作同蠶織。

## 活字印刷術

膠泥式活字印刷術由北宋發明家畢昇響11世紀發明。同畢昇同時代嘅沈括所寫嘅《夢溪筆談》記載咗畢昇呢一個創造性發明：

活字印刷同雕版印刷降低咗成本，增加咗印刷品嘅發行數量。正因為噉，有更加多學子可以學習知識，參加科舉考試。活字印刷喺朝鮮半島嘅高麗王朝‎時期得到改進，崔允儀響1234年將畢昇嘅燒粘土字改做金屬字。中國嘅活字印刷亦都不停改進，王禎喺1298年發明瞭木活字版印刷。

## 紙嘅應用

### 交子

有印刷術之前，中國已經有能力大規模造紙。造紙術由東漢蔡倫改進，唔再用竹簡同縑帛做原料，改用樹皮、破布、麻頭同魚網呢啲平嘅物品造紙，大大降低咗造紙嘅成本，為紙嘅普及準備咗條件。105年發明成功，公元3世紀廣泛應用。大唐係世界上最早出現紙幣嘅國家，唐憲宗時代嘅飛錢係已知最早嘅紙幣，而到咗宋代，交子就做咗世界上最早「正式」發行嘅紙幣。交子出現嘅原因據《宋史》記載係因為鐵錢太重，唔方便。1023年（天聖元年），北宋朝廷喺四川（益州）開「交子務」（簡單啲講即係銀行），發行官交子。李燾嘅《續資治通鑒長編》亦有相關記載。

### 手紙、信封

手紙自從6世紀以來喺中國得到廣泛使用，保存茶葉嘅紙袋亦都喺7世紀出現，而大宋朝廷獎勵官員會將紙幣裝喺紙信封入面。

## 工業發展

喺宋仁宗慶曆年間，人口第1次達到1億。為咗滿足人口增長嘅需要，獨立或者政府資助嘅工業開始發展。例如，除咗獨立嘅紙幣印刷之外，政府重喺惠州、成都、杭州等地方開咗幾個鑄幣廠。呢啲工廠嘅工人數目大，據記錄單係喺杭州就超過1000人。

## 火藥武器

領先嘅軍事科技令大宋一定程度上抵擋住北面鄰國嘅侵襲。火焰噴射器最早起源喺拜占庭帝國時期嘅希臘，公元7世紀應用虹吸管而造出來嘅一個設備，叫做「希臘火」。喺中國，最早提及希臘火嘅古文係大清吳任臣寫嘅《十國春秋》入面提及917年吳王楊隆濱派使者送猛火油畀契丹大王。

不過猛火油同火藥武器無關，例如，宋人錢儼嘅《吳越備史》記錄咗猛火油（即石油）唔可以俾水整熄嘅特性，書入面重提到呢種猛火油源自中國南面嘅海上貿易夥伴「大食國」（家陣嘅阿拉伯半島）。宋人將希臘人嘅發明，即係兩個活塞應用到火器入面，去連續噴火。一直到北宋中期，曾公亮嘅《武經總要》入面記載嘅「猛火油櫃」先至引入火藥做引燃物。

## 土木工程

984年，淮南轉運令喬維岳負責治理淮河，整嘅二斗門，係復閘形式嘅運河船閘，從而提高河運能力。根據《宋史》記載：

嗰項發明亦都係世界首創，之後流傳出去。喺沈括嘅《夢溪筆談》入面，亦都講到復閘嘅應用，重詳細描述咗應用嗰個技術之後嘅效果。

## 第啲嘢
絲綢、陶瓷喺中國係民生產業，亦都係奢侈品行業及同宗出口貨品，佢嘅工藝喺宋代都有發展。自唐以來，陶瓷業蒸蒸日上，而宋代嘅美術工藝就最勁，歷代都鬥佢唔過。瓷器入面，以定、汝、官、哥最出名。景德鎮嘅瓷器源於唐而喺宋真宗嗰陣最勁。喺現代，仍然有陶瓷專家通過研究古代特别係宋代景德鎮等地嘅陶瓷原料同工藝嚟改進陶瓷製作技術。

## 參攷
漏奶症

**漏奶症**（）指嘅係又未大肚，又唔係餵緊奶嘅女人個波度分泌奶水嘅一種現象。導致溢乳症嘅原因有很多，可能係釋放泌乳激素調節不當、服用藥物、腦下垂體疾病、甲狀腺功能異常、腎衰竭、胸壁創傷、慢性乳房刺激等等嘅原因。

## 參考資料
街口街道

**街口街道**（）係中國廣東省廣州市從化區轄下嘅一個街道，喺舊時嘅從化市區中心嘅南邊。東南邊靠住江埔街道同太平鎮，西北邊靠住城郊街道。

## 敘述
*總面積：21.84km²
*轄下社區數：14
*轄下村數：9
*戶籍人口：110000人

## 出面網頁
*广东省广州从化市街口街道办事处
復辟

**復辟**係指一個曾經係君主嘅人重新做翻君主。有時候，支持君主制嘅人或者組織擁立舊皇朝嘅人做皇帝，或者以舊皇朝嘅名義重建君主制，都可以叫做復辟。

## 歷史上著名嘅復辟

### [[中國]]
* 太甲廢立（商朝）
* 惠王復辟（周朝）
* 襄王復辟（周朝）
* 白公之亂（楚國）
* 神龍革命（唐朝）
* 唐隆之變（唐朝）
* 苗劉兵變（宋朝）
* 天曆之變（元朝）
* 奪門之變（明朝）
* 張勳復辟（中華民國）

### [[日本]]
* 孝謙天皇復辟
* 皇極天皇復辟

### [[法國]]
* 百日王朝（拿破崙復辟）
* 法國波旁王朝復辟
* 維也納會議
* 拿破崙三世稱帝

### [[西班牙]]

* 西班牙波旁王朝復辟
* 西班牙波旁王朝第二次復辟

### [[葡萄牙]]

* 葡萄牙王政復古戰爭

### [[英國]]
* 斯圖亞特王朝復辟

### [[多明尼加]]
* 多明尼加復辟戰爭
太平鎮 (廣州)

**太平鎮**（注意「平」字有地名變音，）係中國廣東廣州從化區轄下嘅一個鎮。其中，呢個鎮既係舊時從化市嘅南大門，又係從化經濟技術開發區嘅屬地。

## 敘述
*總面積：210.329km²
*轄下社區數：4
*轄下村數：33
*戶籍人口：86519人

## 出面網頁
*广东省广州从化市太平镇办事处
太平鎮

**太平鎮**係全中華地區入面，成日聽到嘅名。而家全中國內地有15個省份嘅市入面都有太平鎮：

* 太平鎮 (天津)：喺天津市濱海新區。
* 太平鎮 (重慶銅梁)：喺重慶市銅梁縣。
* 太平鎮 (重慶墊江)：喺重慶市墊江縣。
* 太平鎮 (哈爾濱)：喺黑龍江省哈爾濱市道里區。
* 太平鎮 (雙鴨山)：喺黑龍江省雙鴨山市集賢縣。
* 太平鎮 (長春)：喺吉林省長春市雙陽區。
* 太平鎮 (盤錦)：喺遼寧省盤錦市盤山縣。
* 太平鎮 (成都)：喺四川省成都市雙流縣。
* 太平鎮 (達州)：喺四川省達州市萬源市。
* 太平鎮 (雅安)：喺四川省雅安市蘆山縣。
* 太平鎮 (瀘州)：喺四川省瀘州市古藺縣。
* 太平鎮 (宜賓)：喺四川省宜賓市興文縣。
* 太平鎮 (南充)：喺四川省南充市西充縣。
* 太平鎮 (綿陽)：喺四川省綿陽市江油市。
* 太平鎮 (內江)：喺四川省內江市資中縣。
* 太平鎮 (涼山)：喺四川省涼山彝族自治州會理縣。
* 太平鎮 (樂山)：喺四川省樂山市沙灣區。
* 太平鎮 (楚雄)：喺雲南省楚雄彝族自治州姚安縣。
* 太平鎮 (德宏)：喺雲南省德宏傣族景頗族自治州盈江縣。
* 太平鎮 (保山)：喺雲南省保山市施甸縣。
* 太平鎮 (宿遷)：喺江蘇省宿遷市泗洪縣。
* 太平鎮 (漳州)：喺福建省漳州市詔安縣。
* 太平鎮 (南平)：喺福建省南平市延平區。
* 太平鎮 (新鄉)：喺河南省新鄉市原陽縣。
* 太平鎮 (南陽)：喺河南省南陽市西峽縣。
* 太平鎮 (襄陽)：喺湖北省襄陽市棗陽市。
* 太平鎮 (永州)：喺湖南省永州市寧遠縣。
* 太平鎮 (常德)：喺湖南省常德市石門縣。
* 太平鎮 (廣州)：喺廣東省廣州市從化區。
* 太平鎮 (韶關)：喺廣東省韶關市始興縣。
* 太平鎮 (湛江)：喺廣東省湛江市麻章區。
* 太平鎮 (清遠陽山)：喺廣東省清遠市陽山縣。
* 太平鎮 (清遠清新)：喺廣東省清遠市清新縣。
* 太平鎮 (雲浮羅定)：喺廣東省雲浮市羅定市。
* 太平鎮 (雲浮新興)：喺廣東省雲浮市新興縣。
* 太平鎮 (梧州)：喺廣西壯族自治區梧州市藤縣。
* 太平鎮 (南寧)：喺廣西壯族自治區南寧市武鳴縣。
* 太平鎮 (崇左)：喺廣西壯族自治區崇左市江州區。
* 太平鎮 (柳州)：喺廣西壯族自治區柳州市柳城縣。
* 太平鎮 (欽州)：喺廣西壯族自治區欽州市靈山縣。
* 太平鎮 (百色)：喺廣西壯族自治區百色市平果縣。
* 太平鎮 (菏澤)：喺山東省菏澤市巨野縣。
* 太平鎮 (濟寧)：喺山東省濟寧市鄒城市。
* 太平鎮 (濟南)：喺山東省濟南市濟陽縣。
* 太平鎮 (南昌)：喺江西省南昌市灣里區。
* 太平鎮 (咸陽)：喺陝西省咸陽市涇陽縣。
* 太平鎮 (慶陽)：喺甘肅省慶陽市鎮原縣。
温泉鎮 (廣州)

**温泉鎮**（）係中國廣東廣州從化區轄下嘅一個鎮。

## 敘述
*總面積：210.9km²
*轄下社區數：3
*轄下村數：22
*戶籍人口：大概7.6萬
*:本土人口：4.8萬人
*:流動人口：2.8萬人 

## 出面網頁
*广东省广州从化市温泉镇人民政府
江埔街道

**江埔街道**（）係中國廣東省廣州市從化區轄下嘅一個街道，喺舊時嘅從化市區中心嘅東邊。西邊靠住街口街道；南邊靠住太平鎮。

## 敘述
*總面積：127km²
*轄下社區數：9
*轄下村數：21
*戶籍人口：75222人
**城鎮人口：30241人
**農村人口：44981人

## 出面網頁
*广东省广州从化市江浦街道办事处
温泉鎮

**温泉鎮**可以係：
* 温泉鎮 (連雲港)：喺江蘇連雲港東海縣。
* 温泉鎮 (安慶)：喺安徽安慶嶽西縣。
* 温泉鎮 (九江)：喺江西九江星子縣。
* 温泉鎮 (宜春)：喺江西宜春銅鼓縣。
* 温泉鎮 (撫州)：喺江西撫州臨川區。
* 温泉鎮 (青島)：喺山東青島即墨市。
* 温泉鎮 (威海)：喺山東威海環翠區。
* 温泉鎮 (平頂山)：喺河南平頂山汝州市。
* 温泉鎮 (焦作)：喺河南焦作温縣。
* 温泉鎮 (黃岡)：喺湖北黃岡英山縣。
* 温泉鎮 (廣州)：喺廣東廣州從化區。
* 温泉鎮 (鬱林)：喺廣西鬱林陸川縣。
* 温泉鎮 (重慶)：喺重慶開縣。
* 温泉鎮 (貴陽)：喺貴州貴陽息烽縣。
* 温泉鎮 (遵義)：喺貴州遵義綏陽縣。
* 温泉鎮 (漢中)：喺陝西漢中勉縣。
良口鎮

**良口鎮**（）係中國廣東省廣州市從化區轄下嘅一個鎮。其中廣州前三最高嘅山（天堂頂、鷄枕山、黃茶園）、香港賽馬會喺中國大陸起嘅從化馬場就喺呢個鎮入面。
## 敘述
*總面積：530.6km²
*轄下社區數：1
*轄下村數：27
*戶籍人口：376000人
*:農業人口：358000人
*:本土人口：1818人
*:流動人口：2029人 

## 出面網頁
*广东省广州从化市良口镇人民政府
真皮

**真皮**可以係：
*真皮 (料)（「皮」讀pei2），一種料
*真皮 (皮膚)（「皮」讀pei4），皮膚嘅其中一層
番禺大橋

**番禺大橋**（）係中國廣東省廣州市嘅一條橋，1994年12月29號喐手起，一直到1998年7月先至起好，1998年9月正式通車。呢條橋橫跨珠江嘅瀝滘水道，將番禺區同埋海珠區嘅華南快速幹線連埋一齊。喺呢條橋開通之前，啲車冚唪唥都係行洛溪大橋嚟往返海珠區同番禺區嗰邊。

## 連接位
北邊從華南快速幹線嗰度開始，跨過珠江，南到番禺區嘅迎賓大道連埋一齊。

## 長度、闊度、高度
橋全長3467米（主橋397米），闊180米，雙向八車道。橋底高度34米，橋塔高143.8米。
街口

**街口**可以係：
*路口：兩條街嘅交匯
*街口街道：廣州市從化區嘅街道政區
*新街口街道：北京市西城區嘅街道政區
太平

**太平**（）可以係：
*和平
*太平天國嘅國號
*太平 (越南)，越南省份
*太平 (馬來西亞)，馬來西亞一笪地方。
*太平鎮，中華地區嘅幾個鎮
*太平邨，香港上水一公共屋邨
*太平 (年號)，多個
*太平站，多處。
呂田鎮

**呂田鎮**（）係中國廣東省廣州市從化區轄下嘅一個鎮，佢重係廣州最北邊嘅鎮，其中廣州最早日出嘅地方——桂峯山就喺呢個鎮入面。另外，105國道嘅北邊廣州出入口最先就喺呢個鎮往返嘅。

## 敘述
*總面積：393km²
*轄下社區數：2
*轄下村數：21
*戶籍人口：31293人
*:農業人口：26320人
*:本土人口：3088人
*:流動人口：1885人 

## 註

## 出面網頁
*广东省广州从化市吕田镇人民政府
太甲

**太甲**（），姓**子**，名**至**，又叫**祖甲**，係商朝第四、第六代君王。佢亦都係中國史上第一個復辟嘅君主。

## 一生
據《史記》記載，太甲在位初年，任用伊尹做宰相，商朝比較強盛。但係太甲三年嗰陣，太甲開始按照自己個脾氣做嘢，以殘暴嘅手段對付百姓、奴隸，伊尹就將太甲流放去桐嘅王宮。三年後，伊尹見太甲改過自新，就鄭重噉將政權交翻畀太甲。太甲復辟之後，沉痛接受教訓，做咗一個勤政愛民、勵精圖治嘅一代聖君。太甲廟號係**太宗**。

不過，另一本史書《竹書紀年》對呢件事就有唔同嘅描述：

伊尹放逐太甲之後，自立為王，七年後，太甲由桐宮逃走翻去殺死篡位嘅伊尹，並改立伊尹嘅兩個仔伊陟同伊奮繼承伊家。

## 睇下

*史記

## 參攷
野田佳彥

**野田佳彥**（；；）係日本一位政治人，做過第2任千葉縣議會議員同埋第14任財務大臣、第95任内閣總理大臣同第7、10任民主黨國會對策委員長、第九任民主黨代表，依家係眾議院議員，佢亦係少數出身平民嘅首相。

## 生平
野田佳彥出身平民，老豆係農民嘅孻仔，後來入咗自衛隊做自衛官。阿媽本身都係農家，喺兄弟姊妹之中排最後。野田細細個已經對政治有印象，就喺佢3歲嗰年，社會黨委員長淺沼稻次郎俾極右學生刺殺，之後美國又發生甘廼迪被暗殺一事，令佢覺得政治係一份有機會攞埋條命出嚟做嘅工。

去到大學嗰時，佢走咗去讀政治學。由於佢好鍾意記者立花隆，所以佢都想做一個記者。呢個時候佢又有喺當時嘅改革右派政黨新自由俱樂部度做義工。

1979年松下政經塾成立，野田成為咗嗰度第一期嘅學生，讀到1985年畢業。野田做過好多唔同嘅工，到1987年，佢當選千葉縣議員。

1992年，佢入咗由細川護熙、小池百合子一班人搞嘅日本新黨。而且喺之後嘅眾議院選舉當選。日本新黨後來入咗新進黨，佢都有跟著。喺1996年嘅眾議院選舉，野田以105票輸咗，之後佢退出咗新進黨，並且喺1998年加入民主黨。2000年重新當選，一路就做到依家。

2011年，菅直人落台，民主黨要選人出嚟做黨代表，當時議席有5個人爭，包括有民主黨最大派系嘅大佬小澤一郎撐腰嘅海江田萬里，本身佢唔係大熱門，但係有松下政經塾嘅師弟前原誠司過票，以及吸納咗唔少反小澤嘅票，喺第二輪投票反敗為勝，成為日本首相。

2012年，民主黨喺選舉入面大敗，民主黨結束四年嘅執政。之後民主黨同維新黨合併做民進黨，野田喺嗰度最高做到幹事長。

不過民進黨唔長命，短短兩年已經分裂，野田喺分裂之下嘗試拉攏返黨入面左右兩派，喺民進黨分裂做立憲民主黨同希望之黨之下，野田兩邊都冇入，喺眾議院成立黨團「無所屬之會」，後來岡田克也加入咗立憲民主黨，野田就將黨團改名做「重建社會保障國民會議」。

2020年，重建社會保障國民會議嘅大多數議員，包括野田佳彥都加入咗新嘅立憲民主黨。

## 出面網頁
* 衆議院議員 野田よしひこ（公式サイト）
* 野田佳彦 公式ブログ
* 野田総理官邸ブログ【官邸かわら版】
* 
* 民主党千葉県総支部連合会
* 松下政経塾
* 千葉政経塾
麻生太郎

**麻生太郎**（；；）係日本一位政治人、實業家。而家做緊第96任日本副總理兼財務大臣、金融擔當大臣（2012年12月開始）。佢之前做過日本自由民主黨領袖同第92任日本內閣總理大臣。

## 家族
麻生太郎出身政商世家，老豆嗰邊係九州嘅地方財閥，阿爺已經係貴族院議員，屋企更加係同日本皇室對親家，佢個妹信子嫁咗畀寬仁親王。佢阿公係日本首相吉田茂，由於吉田茂老婆係日本「維新三傑」之一嘅大久保利通個孫女，所以佢都可以話係大久保利通嘅後代。佢老婆就係另一個日本首相鈴木善幸嘅三女千賀子。

佢同老婆有兩個細路，分別係大仔將豐同埋細女彩子。

## 得意事
*麻生太郎公認係一個漫畫迷，曾經畀人見到佢喺機場嗰陣，揸住本《薔薇少女》喺度睇，畀人改花名做「薔薇麻生」。
*麻生太郎出名講嘢唔經大腦、亂噏廿四，曾經講過「唔睇新聞嘅人至會投票畀我哋（自民黨）」、「性騷擾唔係罪」、又話政府嘥太多錢喺老人嘅臨終醫療上面，「希望班老人家快啲死」等等。

## 出面網頁

*麻生太郎オフィシャルサイト
*麻生総理プロフィール（首相官邸 公式ホームページ）
*第170回国会における麻生内閣総理大臣 所信表明演説（2008年9月29日）
*LDP ChannelアーカイブCM (麻生太郎総裁時) - YouTube
*国際漫画賞―国際漫画賞発足に寄せて―外務大臣 麻生太郎 - 国際漫画賞
*
*ISSF portrait of the athlete ASO, Taro - 国際射撃連盟の競技成績
森喜朗

**森喜朗**（；；）係日本一位政治人，之前做過第85、86任日本內閣總理大臣（2000年4月至2001年4月）、第19任日本自由民主黨領袖、衆議院議員，第105任文部大臣、第56任通商産業大臣、第62任建設大臣、自由民主黨政務調査同總務會長同自由民主黨幹事長。

## 出面網頁

* 森喜朗チャンネル - ニコニコ動画の森の公式チャンネル
小淵惠三

**小淵惠三**（，）係第84任日本內閣總理大臣（1998年7月至2000年4月）兼前日本自由民主黨領袖。

## 出面網頁
橋本龍太郎

**橋本龍太郎**（）係第82、83任日本內閣總理大臣（1996年1月至1998年7月）兼前日本自由民主黨領袖。
## 出面網頁
二十世紀工作室

**二十世紀工作室**（**20th Century Studios**），以前叫**二十世紀霍士**（**20th Century Fox**），係美國一間製作電影同電視節目發行/製作嘅公司，1935年成立，總部喺加州洛杉磯比華利山。1985年，由新聞公司擁有。2013年由21世紀霍士擁有。2019年3月，迪士尼收購21世紀霍士。2020年1月改成而家個名。

## 出面網頁
*
比華利山

**比華利山**（**Beverly Hills**）係美國加州洛杉磯一笪地方，係嗰度嘅一個高尚住宅區，有唔少電影明星住。

## 有關
*落日大道
*星光大道 (荷里活)
村山富市

**村山富市**（；；），係日本一位政治人同上級陸軍軍領，曾經做過社會民主黨嘅名譽黨魁，之前做過第81任日本內閣總理大臣同埋社會民主黨領袖，有「日本良心政治家」之稱。

## 出面網頁

* 首相官邸ホームページ
** 歴代総理の写真と経歴
** 歴代内閣情報（HP開設以降）：村山総理
** 村山内閣総理大臣演説等
** 内閣総理大臣の談話等

類:人瑞
比華利山 (搞清楚)

**[[比華利山]]**通常係講美國加州洛杉磯嗰個，亦可以係：
*比華利山 (澳洲)，澳洲新南威爾士雪梨一笪地方
*比華利山 (香港)，香港跑馬地一棟住宅
*比華利山別墅，香港新界大埔三門仔一組別墅
虎膽龍威

《**虎膽龍威**》（***Die Hard***）係1988年上畫嘅美國動作電影，由布斯韋利士、阿倫烈卡文、邦尼貝德莉亞領銜主演，由二十世紀霍士出品。

## 相關作品
*虎膽龍威2
*虎膽龍威第三集
*虎膽龍威4.0
*虎膽龍威：擇日開戰
布斯韋利士

**布斯韋利士**（**Bruce Willis **，）係美國電影演員，成名作係1988年《虎膽龍威》，其他出名作品包括《絕世天劫》、《第五元素》、《十二猴子》、《鬼眼》等等。2022年3月，佢嘅屋企人宣佈佢患有失語症，影響到語言認知，而佢決定要退休。

類:美國電影男演員
黑色喜劇

《**黑色喜劇**》係一套2014年香港喜劇電影，由錢國偉做導演，王晶做監製，杜汶澤、王祖藍、詹瑞文、童菲領銜主演。

## 演員表
### 領銜主演
*王祖藍 飾 杜奇風
*杜汶澤 飾 魔鬼文西
*詹瑞文 飾 天使詹
*童菲 飾 安琪、Juicy、QQ

### 主演
*楊思琦 飾 April（大佬Ben女友）
*錢國偉 飾 嘥氣
*許紹雄 飾 黃啟發（杜奇風阿頭）
*邵音音 飾 地獄娘（魔鬼文西阿媽）
*林盛斌 飾 阿僕
*徐志雄 飾 阿佳

### 友情客串
*麥長青 飾 辣手Sir
*梁烈唯 飾 蛇仔明
*鄧梓峰 飾 香港特首
*江欣燕 飾 Juicy阿媽
*苑瓊丹 飾 安琪阿媽
*盧惠光 飾 泰國黑幫
*袁祥仁 飾 安琪阿爸
*黃光亮 飾 電鑽哥（QQ阿爸）
*古明華 飾 Juicy阿爸
*莊思敏 飾 詩詩姐（電視台阿姐）
*喬寶寶 飾 叛徒
*魯芬 飾 地獄舞女
*王宗堯 飾 大佬Ben Chilk

### 其他演員
*王淑玲 飾 安琪二妹
*石天欣 飾 安琪三妹
*陳宛蔚 飾 詩詩姐助手
*吳雲甫 飾 員警
*張子豐 飾 Peter（警員）
*區騰駿 飾 電視台監製
*唐紫睿 飾 地獄魔女（電梯女郎）
*周麗欣 飾 鋼管魔女
*夏尉喻 飾 地獄魔女
*陳翹欣 飾 地獄魔女
*吳堯堯 飾 Model
*羅頌欣 飾 女僕
*文凱玲 飾 小三/記者
*文凱明 飾 小四
*禤嘉儀 飾 小五
*何沛沂 飾 小六
*蘇杳豫 飾 蛇仔明女友
*樸喜秀 飾 天使
*蔡恩真 飾 天使
*久保杏奈 飾 天使
*田代麻衣 飾 天使
*招穎彤 飾 小女孩
台北夜蒲團團轉

《**台北夜蒲團團轉**》係一套2015年香港同台灣合拍嘅喜劇電影，由錢國偉做導演同監製，關楚耀、許維恩、阿達、李伯恩、陸永、雞排妹領銜主演。

## 演員表
### 領銜主演
*關楚耀 飾 卡皮歐
*許維恩 飾 小丁
*阿達 飾 金瓜
*李伯恩 飾 阿揮
*陸永 飾 Sky
*雞排妹 飾 紅豆

### 主演
*陶嫚曼 飾 阿朗
*小甜甜 飾 大貓
*王思佳 飾 
*夏尉喻 飾 MAY

### 友情客串
*丫頭 飾 
*沈玉琳 飾 
*白雲 飾 
*金剛 飾 
*李睿紜 飾 
*小CALL 飾 小蜜
*威廉 飾 
*高捷 飾 
*石天欣 飾 
*寶弟 飾 小桃
燉

**燉**（）係中式煮食方法，通常用嚟整湯或者甜品。方法係將要燉嘅嘢放入個燉盅度，再將個燉盅放入一煲水煮一段時間。燉盅嘅溫度一路維持住同蒸汽差唔多，唔會太熱，而燉盅入面嘅香味同營養亦唔容易流失。

## 燉品
*燉蛋
*燉奶
*燉燕窩
*燉雪蛤膏
*燉雪梨

## 睇埋
*蒸
冰糖

**冰糖**係種糖，一塊塊，好多時都係白色，睇落似冰，所以叫冰糖或者**白冰糖**，重有一啲無整白嘅冰糖，色水帶黃，叫**黃冰糖**。

## 睇埋
*片糖
廣園快速路

（中國高速公路代碼：**粤高速S102**）係中國廣東廣州一東西走向嘅快速路，亦係廣州市喺1990年代尾講嘅「三年一中變」嘅重點建設工程。西邊從廣州天河區沙河開始，向東插到東莞中堂鎮。

## 連接嘅位
* 西邊從廣州市天河區嘅禺東西路開始，一直向東去到東莞市中堂鎮嘅環城路嗰頭。

## 史
### 所謂「廣園東路」
呢條馬路喺啱啱開通無耐，俾廣州街坊話過係「廣園東路」。係因為廣園路喺1940～1950年代嘅事，嗰時俾市民話佢係「廣源路」。直到1987年先至整闊到而家48米闊嘅混凝土馬路，由於佢喺環市西路嘅廣東省婦幼保健院嗰度開始，一直去到黃埔區嘅夏園嗰邊，先至改名做「廣園路」。後嚟廣州市政府為咗搞清楚從邊度到邊度，先至將成條路分咗西中東三個部分。後嚟到咗2001年，廣園東路又向東起咗條廣園快速路，一直去到而家嘅增城新塘入面。結果冚唪唥嘅地圖同路標都改咗「廣園」嘅名。全線限速100公里每小時，並設有路燈照明。

### 工程
呢條快速路喺1999年5月10號開始喐手起，一直到以下時段先至起好嗮而通車：
*沙河立交⇄丰樂立交：喺2000年6月26號起好，重正式開始通車，雙向八車道。
*丰樂立交⇄新塘：喺2001年10月16號起好，重正式開始通車，雙向六車道。
*新塘⇄中堂：喺2003年12月30號起好，重正式開始通車，雙向六車道。

## 出入口同連接嘅道路

## 攷

## 出面網頁
* 加快城市交通建设 构筑立体交通网络 广州城市建设

類:廣州嘅高速公路
類:東莞嘅高速公路
類:廣東嘅高速公路
新光快速路

**新光快速路**（）係中國廣東廣州東邊地區嘅一主幹道。北邊從江海大道開始，一直向南去到光明北路嗰頭。

## 概要
全長19.9公里，闊72米，雙向8車道。

## 工程
呢條快速路喺1999年5月10號開始喐手起，一直到以下時段先至起好嗮而通車：
*新滘中路⇄光明北路：喺2007年1月20號正式開始通車。
*花城大道⇄新滘中路：喺2009年7月30號正式開始通車。

## 出入口同連接嘅道路

類:廣州主幹道
類:天河區
類:海珠區
類:番禺
易建聯

**易建聯**（；）係一位中國嘅籃球員，廣東江門鶴山市人，曾經喺2002年入咗中國男子籃球職業聯賽嘅廣東宏遠隊同中國國家籃球青年隊而出咗名，2004年入埋中國國家男子籃球隊。喺2004——2007年，佢幫過廣東隊連續攞咗4屆CBA嘅總冠軍。2005年再成為CBA史上最後生嘅最有價值球員，嗰時俾人睇成中國大陸最具有潛力嘅新人。雖然佢喺2007年NBA選秀入面俾密爾沃基公鹿選中，先後效力過公鹿、籃網、巫師、牛仔、湖人等唔同隊伍，但係喺2012年，佢返咗嚟廣東嘅東莞銀行隊之後，幫埋廣東隊攞咗第8次CBA嘅總冠軍。佢曾經喺2003——2008年嘅福布斯中國名人榜入面入咗中國最有影響力嘅100位名人榜，亦做過2012年倫敦奧運會開幕式嘅中國代表團旗手。

## 生平
原籍廣東鶴山，1989年跟埋阿爸阿媽移居深圳。2007年廣東工業大學畢業。細個嗰陣，易建聯嘅父母其實唔同意佢入讀體育學校。之不過，學校嘅教練注意到易建聯嘅籃球潛力，說服咗易建聯嘅父母畀佢接受專業嘅籃球訓練。2002年7月，易建聯獲邀參加愛迪達舉辦嘅ABCD訓練營，成為246名參訓球員中，唯一唔係來自美國本土嘅球員。而易建聯嘅表現亦都吸引咗美國球探嘅注意從此就逐步咁成為職業籃球員，2023年收山。

## 攞過嘅獎
* 2002年亞洲籃球青年錦標賽冠軍
* 2003——2004賽季CBA總冠軍
* 2004——2005賽季CBA總冠軍、總決賽MVP
* 2005——2006賽季CBA總冠軍、總決賽MVP
* 2006——2007賽季CBA總冠軍、總決賽MVP
* 2007——2008賽季NBA 12月份東部最佳新秀
* 2010年世界籃球錦標賽籃板王
* 2011年亞洲籃球錦標賽冠軍、MVP
* 2012年倫敦奧運會籃板王
* 2012——2013賽季CBA常規賽本土球員MVP
* 2012——2013賽季CBA總冠軍、總決賽MVP

## 註

## 出面網頁

* CBA球员介绍:易建联 
* -易建联_体育明星_新浪竞技风暴_新浪网 
* 

* Yi Jianlian Stats, Bio - ESPN 
* 易建联嘅新浪博客
* Lakers sign Yi Jianlian | NBA.com 
* Latest Laker: Yi Jianlian | Los Angeles Lakers - NBA.com
南沙港快速路

**南沙港快速路**（；中國高速公路代碼：**粵高速S105**）係中國廣東省廣州市嘅一條高速公路，喺番禺區入面。

## 工程
呢條高速公路喺2002年7月8號開始喐手起，一直到2004年12月初先至起好，喺2004年12月31號先至正式通車。

## 出入口同連接嘅道路

## 攷
* 广州市交通基础建设30年成绩斐然 广州市政协

類:廣州嘅高速公路
哥列迪巴足球會

**哥列迪巴足球會**（）係巴西巴拉那州古里提巴嘅足球會，1909年組班，而家踢緊巴西甲組足球聯賽。
猶太人

**猶太人**（；，音標：，單數：，；；，眾數 ，），又叫**猶太民族**（），係起源自西亞迦南（古代近東）嘅宗教民族，呢個民族有兩層定義：宗敎層面係指信猶太教嘅人，血緣層面指古希伯來人（古以色列人）嘅後裔。呢兩層定義缺一不可，既要有噉嘅血統，同時亦要信教，先可以稱之爲猶太人。據猶太律法《》規定，之爲猶太人，佢嘅阿媽要係猶太人（血統層面），同時佢亦要信猶太教、兼且要經過正統儀式入教（宗敎層面）。

## 歐洲史
由外族角度，分別猶太人種族原則有兩方面。19世紀中期以前，歐洲國家定義猶太人着眼於宗敎；而近代，話會以血統同DNA方面講。

### 猶太主義
猶太人嘅民族文化同佢嘅宗敎信仰有密切關係，佢各種族裔、民族特性都同猶太人嘅宗教有關，因此猶太教係凝聚猶太人嘅核心。猶太教唔多歡迎外族入教，入教嘅限制比較多，不過亦有少數外人入教而成爲猶太人。雖然猶太教係猶太人嘅傳統信仰，但佢哋實際上嘅宗教實踐好多樣，從有人嚴格遵守，到有人完全唔實行。

### 流浪者
猶太人流散以後，喺世界各地形成共同體，成爲有固有宗教同歷史嘅少數派族裔。不過，佢無法分類爲總體共有歷史文化嘅一個民族。從語言方面睇，佢既有人講依地文，亦有人講拉丁挪文。雖然歷史上有猶太人同猶太教徒，現狀係佢超出咗國籍、語言、人種嘅範疇，成爲無法用一個尺度來定義嘅文化群體。

猶太人喺好多地方經歷畀人打壓同慘殺嘅好長歷史；佢哋嘅人口同居民分佈咁多個世紀以來不斷改變。喺第二次世界大戰之前，世界上嘅猶太人數量最多1670萬人，但後來嘅猶太滅種清洗中，有多達60萬人被有系統噉殘殺。之後，人口逐漸回升。而家多數猶太人聚居喺以色列，用希伯來文多，當中約有540萬人喺以色列（佔總體猶太人40.9%），有530萬人喺美國（佔總體猶太人40.2%），其他散居世界各地，估計全世界大概有1300萬到1400萬（2006年）。到2014年，據北美猶太人數據庫（North America Jewish Data Bank），世界上約有1420萬嘅猶太人，佔世界總人口近0.2%。

## 名
根據聖經舊約嘅記述，先係先知亞伯拉罕生咗個仔以撒，以撒有個仔叫雅各，雅各同神鬥力扭親腳筋，於是雅各改名做以色列（Yisrael），意思同鬥力有關。以色列生咗十二個仔，後來成爲以色列十二支派，呢十二個仔中有個叫做Yehuda，大衛王、所羅門王都係Yehuda部族嘅。後來十二支派大多消失，慢慢融入Yehuda部族。由於Yehuda嘅希伯來發音中，第二音節嘅「h」出氣比較輕，講得快時會吞音，於是變成「Yeuda」，之後「Y」同「u」合音，慢慢噉部族名變成「Yuda」。「Yuda」就係猶大（Judah）嘅辭源。中文譯成嘅「猶太」就係從「Yuda」來嘅。而古代亦有「尤太」、「藍帽回回」、「斡脫」、「術忽」嘅稱呼。

中文講嘅「猶太人」，希伯來文叫做「Yehudim」，係複數形式。單數形式要分陰陽，猶太男人稱爲「Yehudi」，猶太女人稱爲「Yehudit」，同樣有合音現象。表示男人嘅「Yudi」到希臘文變成「 / Ioudaios」，到拉丁文變成「Judaeus」，再到德文變成「Jude」。呢三種文，「J」嘅讀音等同「Y」，喺早期拉丁字母，J係I嘅變體。後來呢個名固定爲J開頭，字母發音亦變成塞擦音、擦音，好似英文、法文等。

## 相關
* 資本主義
* 共產主義同馬克思
* 羅伯特·奥本海默，原子彈之父
* 阿爾伯特·愛因斯坦
* 美生會
* 錫安教會
* 猶太人陰謀論
* 猶太人復國主義
* 愛麗森·布里（英文原名：Alison Brie）
* 艾弗瑞·萊德爾（以色列有名搖滾歌星）

## 註

## 攷

類:猶太教
類:亞洲民族
阿拉伯人

**阿拉伯人**，係起源自中東嘅民族，傳統會信回教遜尼派、寫阿拉伯文，而家多數聚居喺阿拉伯聯盟諸國，估計全世界大概有4.2億到4.5億。
邦

**邦**（）係個政治概念，係政治地理學上一個獨立實體，有共同嘅語言、文化、種族、領土，同國嘅概念好似，經常撈亂嚟用，但邦唔一定係主權國。
黃曉明

**黃曉明**可以係：
* 黃曉明 (山東)：中國內地男演員
* 黃曉明 (廣東)：廣東省書法家
* 黃曉明 (香港)：香港無綫電視女藝員，無綫娛樂新聞台主播
巴布亞

**巴布亞**（Papua）係印尼一個特區，喺西新畿內亞，人口283萬，首府查亞普拉。
西巴布亞

**西巴布亞**（Papua Barat）係印尼一個省，喺西新畿內亞，人口76萬，首府馬諾考里。受荷蘭影響，多人信奉基督新教，並且有分離傾向。
日惹特區

**日惹特區**（Daerah Istimewa Yogyakarta）係印尼一個特區，喺爪哇，人口346萬，首府日惹。
北蘇門答臘

**北蘇門答臘**（Sumatera Utara）係印尼一個省，喺蘇門答臘，人口1298萬，首府棉蘭。
西蘇門答臘

**西蘇門答臘**（Sumatera Barat）係印尼一個省，喺蘇門答臘，人口513萬，首府巴東。
邦加-勿里洞

**邦加-勿里洞**（Bangka Belitung）係印尼一個省，喺蘇門答臘，人口122萬，首府邦加檳港。
廖內群島省

**廖內群島省**（Provinsi Kepulauan Riau）係印尼一個省，喺蘇門答臘廖內群島，人口168萬，首府丹戎檳榔。
南蘇門答臘

**南蘇門答臘**（Sumatera Selatan）係印尼一個省，喺蘇門答臘，人口745萬，首府巨港。
西冷

**西冷**可以係：
*西冷扒：一種嘢食。
*西冷 (印尼)：印尼萬丹嘅首府。
*斯里蘭卡舊名「錫蘭」嘅另一個稱呼，即係「西冷紅茶」嗰個「西冷」。
X (搞清楚)

X或x除咗係英文字母之外，重可以係：

## 數學
*×：乘號
*羅馬數字10
*數學方程入面成日用嘅未知數（x）

## 語言學
*Χ：希臘文嘅第22個字母。
*Х：西里爾文嘅一個字母。
*خ：阿拉伯文或波斯文嘅一個字母
*/x/：國際音標入面嘅清軟顎擦音。
*乂：粵語嘅一個字母。
*メ：日文片假名嘅一個字母。
*א：希伯來文嘅一個字母。
*乄：CJKV統一漢字嘅其中一個字。

## 符號
* X銀河：宇宙入面嘅一條銀河。
* 法院執行官喺已經執行咗死刑嘅疑犯嗰度嘅頭畫嘅符號，話「呢位疑犯已經處死咗」噉解。

## 醫學
*X光：醫學嘅一個影嘢模式。

## 娛樂
* X-檔案：美國CBS嘅一部節目。
* X (愛德舍蘭專輯)：美國歌手愛德舍蘭嘅一個專輯。
* X (漫畫)：日本作家CLAMP嘅漫畫作品

## 遊戲
* X-戰機：一個Android嘅手機遊戲
* X (遊戲)：1992年嘅一個3D電子遊戲
* 熱舞革命X：DDR跳舞機嘅第11作，喺2008年發佈。

## 其它
* 交叉：好多家吓流行嘅文化成日用到嘅符號。
* 極限：出喺英文界嘅單詞。
* 保齡球計分嘅全中符號。
* X射線：一種光學射線。
* Twitter嘅新名。
陳美詩

**陳美詩**（**Macy Chan**，）係香港歌手、演員同廣告模特兒。佢係前女子歌唱組合女生宿舍成員，2007年到2013年曾經係無綫電視藝員。

## 出面網頁

類:香港中文大學舊生
類:協恩中學舊生
西冷 (印尼)

**西冷**（；）係印尼萬丹省嘅首府同時，又係印尼萬丹省嘅攝政區首府（佢嘅攝政區喺巴路斯入面）。呢個城市喺萬丹省嘅北邊，而萬丹省係喺2000年嗰時成立嘅事。

## 氣候

西冷嘅氣候方面，佢係熱帶雨林氣候，幾乎個個季節成日都有雨落。佢係面向爪哇海出邊嘅千島群島嗰頭。

## 人口
西冷喺2010年嗰時嘅人口普查入面，調查過呢個城市有576,961人，重係成個萬丹省入面，第三大人口嘅城市。根據2014年1月份嘅人口普查數據入面，西冷嘅人口數量有643,101人。西冷重係座落有大概15km嘅雅茂德丹勿嘅邊界，而且有時俾人睇成大雅加達嘅一部分。

## 註
愛·瘋狂

《**愛·瘋狂**》（***Fantasia***）係一套2014年馬來西亞愛情電影，由嘉逸娛樂製作，由郭福華做導演，王淑君、高藝、李元玲、羅憶詩、陳泰迪領銜主演。

## 演員表
### 領銜主演
*王淑君
*高藝
*李元玲
*羅憶詩
*陳泰迪
### 主演
*陳立謙
*莊惟翔
*黃競輝
*劉凱彥
盂蘭神功

《**盂蘭神功**》係一套2014年香港靈異電影，由張家輝做導演，鄭建國做監製，張家輝、劉心悠、吳家麗領銜主演。

## 演員表
### 領銜主演
*張家輝 飾 宗華
*劉心悠 飾 小燕
*吳家麗 飾 艷秋

### 主演
* 飾 嘯天（宗華父）
*李元玲 飾 宗華異母妹
辣警霸王花

《**辣警霸王花**》（英文：**Special Female Force**），原名《**辣警學堂**》，係一套香港喜劇電影，由錢國偉做導演，黃永峰做監製，何佩瑜、岑麗香、李元玲、崔碧珈、何佩珉、鄭欣宜、蔡潔、童冰玉、王若伊領銜主演。

呢套電影喺2015年製作，2016年10月13號喺香港同馬來西亞同步上映。

## 演員表
### 領銜主演
*何佩瑜 飾 阿瞳
*岑麗香 飾 阿花 
*李元玲 飾 Cat
*崔碧珈 飾 Ling Ling 
*何佩珉 飾 豪哥
*鄭欣宜 飾 慳妹 
*蔡潔 飾 阿潔
*童冰玉 飾 Iris 
*王若伊 飾 Royi 

### 主演
*伍允龍 飾 Roy
*麥長青 飾 黃遠輝（黃sir）
*莊思敏 飾 Madam 湯
*小肥 飾  樓南光
*馬志威 飾 Ho（浩）
*袁紫僑 飾 CoCo（紫僑）
*劉音 飾 Toshika（音）
*梁琤 飾  Madam Fong
*陳宛蔚 飾 Madam 鄺
*余曉彤 飾 冬子
*盧惠光 飾 飛虎隊隊長
*周祉君 飾 文
*陳俊峰 飾 龍

;廿年前霸王花
*楊思琦 飾 Macy
*鄧麗欣 飾 Madam Fong（廿年前）
*Jessica C 飾 Jessica
*陳嘉桓 飾 Rose
*唐紫睿 飾 Hazel
*郭思琳 飾 Margiela

### 客串
* 錢嘉樂 飾 Big Head  （大頭仔）
* 林曉峰 飾 皮爺 （Pierre）
* 吳雲甫 飾 飛虎隊員雲
* 石天欣 飾 飯堂侍應
苗劉兵變

**苗劉兵變**（），又叫，係南宋初期嘅一場政變。呢場政變由苗傅同劉正彥發動。佢哋殺死皇帝趙構嘅寵臣太監康履同其他有權勢人士，話要「清君側」，之後逼趙構退位，禪讓皇位畀三歲皇太子趙旉。政變消息傳出之後，各地將官、郡王都齊齊出兵勤王。苗傅同劉正彥知自己死硬，唯有幫趙構復辟。最後苗、劉兩條友打輸咗，喺首都建康度處死。

## 背景
建炎元年，康王趙構喺（家下河南）即位做皇帝，叫宋高宗。但係趙構昏庸無能，重寵信太監，尤其康履。投靠班太監而平步青雲，做咗，搶嗮啲民脂民膏。建炎三年金兵進攻，王淵即刻建議趙構棄城出逃去杭州，佢負責守尾。但係王淵用戰船運自己啲寶物，搞到幾萬宋兵打敗仗。百姓都話「船上嘅寶物都係王淵喺平定嗰陣，濫殺富人搜刮而來嘅」。而行軍過程入面，康履等太監作威作福，強佔民宅。軍人苗傅好嬲，諗住殺死康履同王淵。

嗰陣時淨係得苗傅控制嘅軍隊護衛喺杭州嘅趙構，韓世忠、、、等將軍都被派去守其他地方，畀咗一個良好嘅條件跟住落嚟嘅政變。劉正彥雖然係王淵升格嘅，但係佢好嬲王淵盜用佢啲士兵。劉正彥知道苗傅諗住發動政變殺死王淵之後，即刻同苗傅一拍即合。苗傅軍嘅士兵大多數都係憎太監同王淵嘅人，苗、劉兩個人喺軍隊度煽風點火，成支軍隊即刻嬲到想殺死班奸臣，因而同苗、劉一齊政變。

康履收到料，苗、劉想發動政變殺死自己，即刻通知王淵。嗰晩，苗傅以「郊外有賊」做理由，同劉正彥一齊率兵翻皇宮政變，情況一發不可收拾。

## 過程
### 兵變
第二日，苗傅同劉正彥喺城北橋下面埋伏士兵，等王淵退朝嗰陣，將佢拖落馬，劉正彥將佢親手殺死，之後包圍康履間屋，大肆殺死太監，重掛住王淵個頭，率軍包圍皇宮，兵臨城下，而趙構亦都收到料苗傅同劉正彥叛亂，守宮門嘅中軍統制吳湛引導苗傅班手下入城，大嗌「苗傅不負國，只為天下除害。」 。

杭州知州康允之帶住百官，請趙構止城樓安定軍民，否則唔可以停止叛亂 趙構上城樓，問下面苗傅帶兵作反嘅原因，苗傅見到趙構，仍然下拜下跪，之後就即刻友聲鬧趙構信太監，投靠太監就可以升官發財，、昏庸誤國但係未俾人流放，王淵遇敵嗰陣冇有效抵抗，但係就因為同康履勾結而攞到位，自己成日立功，但係就淨係響偏遠地方做啲芝麻官仔，重表示已經殺咗王淵，並且殺死咗喺出面嘅太監，威脅趙構，要佢殺死康履、藍珪、曾擇三個最大權嘅太監去謝三軍，趙構答，如果太監有過錯可以將佢哋流放去海中島，重即刻任命苗傅做承宣使同御營都統制，封劉正彥做觀察使同御營副都統制，希望政變就噉就平息。

無耐，叛軍冇散，苗傅重話如果佢淨係想升官，只要賄賂啲閹人就得，唔使搞咁大壇嘢出來 。趙構冇法子，唯有用竹籃將康履垂吊落城交畀叛軍，佢即刻俾叛軍腰斬。苗、劉又喺城下面大嗌：「陛下嘅地位來路唔正，之後如果欽宗返來，你會點？」趙構冇聲出。叛軍得寸進尺，要趙構退位，禪讓帝位畀皇太子趙旉。

### 趙構讓位、擊敗叛軍

趙構知道件事冇得救，就決定禪讓帝位，但係佢要求咗幾件事，一係苗、劉喺佢禪位之後要好似對宋徽宗噉好好對待佢；二係要聽佢、太后同繼位嘅新皇帝支笛；三係喺佢讓完位之後軍隊士兵就要散，返翻原位；四係約束士兵，唔俾佢哋搶嘢縱火，禍害民間。苗傅應承趙構，趙構即刻宣布遜位畀三歲皇太子趙旉。 趙構派朱勝非落城讀出詔書，苗傅手下王鈞甫同朱勝非講：「苗劉二人忠心而學問唔夠」。朱勝非讀完詔，叛軍即散，喺市集不停大嗌「天下太平喇！」 杭州知州驚叛軍屠城，唯有出城安撫。

第二日太后垂簾聽政，大赦，改年號做明受，尊太上皇趙構做「睿聖仁孝皇帝」，將顯忠寺改名做睿聖宮，淨係留低十五個太監，其餘都炒嗮魷魚，苗傅重派人去查清楚，擔心趙構留低好多內侍。

幾日之後大將軍張浚收到風苗、劉叛變 ，即刻同鎮守吳江嘅張俊起兵會合。呂頤浩都收到料，同部將討論之後確認呢件事係政變，一方面出兵攻擊，另一方面寫信畀劉光世，話畀佢知呢件事。

張浚喺平江起兵，約劉光世同呂頤浩去嗰度會合，然後派親信馮轓去杭州勸苗傅同劉正彥重立趙構做皇帝，迷惑叛軍，又派「保義郎」甄援去韓世忠、劉光世支軍隊度宣布苗劉兵變。之後，張、劉、呂、韓四俠又聯同宰相朱勝非呃苗傅唔好捉韓世忠個老婆同個仔，結果真係成功咗。

苗傅貶起兵嘅張浚做黃州團練副使、郴州安置。張浚知道被貶之後，即刻搵齊天下將軍、郡王，正式宣布起兵勤王，攻擊苗、劉。

### 趙構復辟
苗、劉好驚，唯有請趙構復辟 。趙構復辟之後，尊太后做隆祐皇太后，恢復苗傅擁立嘅皇帝趙旉做太子，重特登叫苗、劉守邊疆，將佢哋引出朝廷，最後落柯打恢復建炎年號。 苗、劉要求趙構賜佢哋免死鐵券，唔好追究佢哋政變嘅責任，趙構知佢哋讀唔夠書，就喺鐵券上面寫「除大逆外，餘皆不論」，苗、劉察覺唔到，以為安全喇。 嗰日，勤王軍到達叛軍根據地臨平，韓世忠率兵同叛軍「赤心軍」死過，打低苗翊同馬柔吉，入主北關。苗、劉率兩千精兵，攞住鐵券逃出杭州，同時命令手下縱火，但係落大雨，著唔到火。

## 結局
### 亂軍
勤王軍張浚、劉光世、呂頤浩、張俊、韓世忠等人入城，殺死引叛軍入宮嘅吳湛。劉正彥喺浦城俾韓世忠捉到；將軍苗翊俾手下綁架，然後交畀韓世忠處置；另一個將軍張逵喺崇安俾韓世忠殺死；而改咗名嘅苗傅就喺建陽俾韓世忠捉到；最尾劉正彥、苗傅同苗翊喺建康度處死 。

### 勤王軍
趙構升呂頤浩做尚書右僕射；升李邴做尚書右丞；封韓世忠做少保、武勝、昭慶兩鎮節度使，另外封佢老婆梁氏做護國夫人。張浚就自己話要去川陝嗰度防守，趙構封佢做宣撫處置使。

## 影響
因為亂軍曾經以北宋徽宗皇帝趙佶同欽宗皇帝趙桓喺金國未死做理由，話趙構個帝位來路唔正統，所以之後趙構都好驚啲官員用呢個理由發動政變推翻佢，亦都令趙構之後傾向同金國和平，唔想打仗，以免金國送翻佢哋兩個落嚟搶翻個皇位。而趙構個獨生仔趙旉亦都喺政變度嚇死咗，而趙光義除咗趙構之外大部份後人都響靖康之難期間死咗或者俾金國捉咗，搞到響趙構死後大宋嘅皇位又交翻畀趙匡胤嘅後代。

## 參攷
海滄

**海滄**係中國福建廈門一區，面積186平方公里，人口29萬。

## 歷史
海滄一直係廈門嘅入境貿易必經之港。1989年5月，中國政府喺興臨區內為台商巨頭王永慶設立咗海滄投資區，定位為石化工業區。由嗰陣起，海滄發展成為一個世界級嘅港口，兼作出口嘅工業同農業基地。

## 地理
海滄區投資區位於九龍江最低段嘅左岸（或稱北岸），喺廈門島以西。左岸提供大約嘅海岸線，水深約。該區嘅都市（東部）區域同廈門島隔住一段長達嘅水域，該水域由海滄大橋跨越。

## 行政
海滄區係2003年成立，主要基於舊興臨區嘅大部分領土，而該區早已規劃咗一個台商投資嘅投資區。

### 民政

#### 街道
* 海滄（Hai-ts'ang） ()
* 新陽 ()
* 嵩屿 ()
* 東孚 ()

#### 其他
* 海滄農場 ()
* 第一農場 ()
* Tianzhu Mountain 農林場 ()

### 投資區

規劃期間，區政府將投資區分為幾個功能區：
* **海滄港**覆蓋面積約。發展重點係港口運輸、能源產業同倉儲（保稅倉庫）。計劃興建多達36個倉庫（第一期先建10個），總容量可達1萬公噸。鷹潭─廈門鐵路嘅港口支線已於1999年完工。呢個5公里深水港預計每年可處理9,000萬噸貨物。
* **南部工業區** ()係一個平坦地區，面積約，緊鄰港區。發展重點係科技產業，特別係資本密集型重工業——機械、電子、冶金同化纖產業，中游同下游嘅石化項目尤其受青睞。
* **住宅區**規劃面積約，將成為廈門嘅主要郊區。發展重點係房地產同第三產業，目前已設有銀行、商貿中心、旅遊景點、公共交流區、小學同中學、職業培訓中心、醫院、酒店、休閒娛樂場所同咖啡館等設施。
* **新陽工業區** ()係海滄同整個廈門市區嘅重要工業區。規劃面積約；發展重點係資本、科技同中小型產業——機械、電子、精細化工、塑膠、橡膠同新型建材。基礎設施方面，道路、供水、供電、郵政、排水同廢物排放等均屬頂級，並配套有商業、房地產同公共設施。該區已有超過一百個項目規劃，其中超過三十個已進入生產；全部項目全面達產後，總價值預計約100億元人民幣。
* **東孚工業區** ()同**廈門出口加工區**（AEPZ, 出口加工區）喺區投資區規劃中擔任輔助、特殊嘅角色。

## 經濟
海滄投資區政府積極吸引外資，重點發展高科技同資本密集型產業，特別係電子、製造業、石化、機械、精煉化工、新型建材、生物技術同藥品等領域。

## 歷史沿革
海滄一直係廈門嘅貿易必經港口。 

## 地理位置
海滄區投資區位於九龍江最下游嘅左岸（即北岸），緊鄰廈門島嘅西側。該左岸擁有約嘅海岸線，水深約。區內都市區（東部）同廈門島之間隔住一段長達嘅水域，由海滄大橋橫跨。

## 行政管理
海滄區成立於2003年，主要喺舊興臨區嘅大部分範圍內成立，而該區早已規劃咗一個由台商投資嘅投資區。

### 民政管理

#### 街道區
* 海滄（Hai-ts'ang） ()
* 新陽 ()
* 嵩屿 ()
* 東孚 ()

#### 其他單位
* 海滄農場 ()
* 第一農場 ()
* Tianzhu Mountain 農林場 ()

### 投資區規劃

喺規劃期間，區政府將投資區劃分為多個功能區：
* **海滄港**覆蓋面積約。發展重點係港口運輸、能源產業同倉儲（保稅倉庫）。計劃興建多達36個倉庫（第一期先興建10個），總承載能力可達1萬公噸。鷹廈鐵路嘅港口支線已於1999年竣工。呢個5公里深水港預計每年能處理9,000萬噸貨物。
* **南部工業區** ()係一個平坦地帶，面積約，緊鄰港區。發展重點係技術產業，特別係資本密集型重工業——機械、電子、冶金同化纖產業，中游同下游嘅石化項目尤受青睞。
* **住宅區**規劃面積約，將成為廈門主要嘅郊區。發展重點係房地產同第三產業。現時已建成銀行、商業貿易中心、旅遊景點、公共交流區、小學及中學、職業培訓中心、醫院、酒店、休閒娛樂設施同咖啡館等。
* **新陽工業區** ()係海滄及整個廈門市區重要嘅工業區。規劃面積約；發展重點係資本、科技同中小型企業——機械、電子、精細化工、塑膠、橡膠及新型建材。基礎設施方面，道路、供水、供電、郵政、排水同廢水處理等均屬一流；同時配有商業、房地產同公共設施。該區已有超過一百個項目規劃，其中超過三十個已投入生產；全部項目達產後，總價值約為100億元人民幣。
* **東孚工業區** ()同**廈門出口加工區**（AEPZ, 出口加工區）係區投資區規劃中擔當輔助及特定角色。

## 經濟發展
海滄投資區政府積極吸引外資，重點發展高科技及資本密集型產業，特別係電子、製造業、石化、機械、精煉化工、新型建材、生物技術同藥品等領域。

## 疏仕
閩侯

**閩侯**係中國福建福州一縣，面積2136平方公里，人口65萬。

1944年中華民國政府將「閩侯縣」改名做「林森縣」，紀念嗰時過身無耐嘅前國民政府主席林森，直到中共執政後喺1950年撤消改名。
明溪

**明溪**係中國福建三明一縣，面積1709平方公里，人口12萬。

## 史
1470年置**歸化縣**。1933年，因為同綏遠省嘅歸化城撞名，改名明溪縣。
梅列

**梅列**係中國福建三明一區，面積352平方公里，人口13萬。2021年2月被併入三元區。
安溪

**安溪**（）係中國福建泉州一縣，面積3057平方公里，人口108萬。個縣既係中國烏龍茶同鐵觀音嘅發源地，又係中國大陸嘅電信詐騙之鄉。
武夷山市

**武夷山**係中國福建南平一市，面積2802平方公里，人口23萬，因武夷山而出名。
長汀

**長汀**係中國福建龍巖一縣，面積3,104平方公里，下面有18個鄉镇、300條村。2021年人口55萬，生產總值318.2億人民幣。

長汀喺漢代已經置縣，大唐開元廿四年（736年）設置汀州，係大唐福建五大州之一，1994年被中華人民共和國國務院公布為第三批國家歷史文化名城之一。
暗殺教室

《**暗殺教室**》（）係由松井優征所創作嘅一部校園漫畫。

曾經係2014年度「呢本漫畫認真好嘢！」（日語：このマンガがすごい！）男子部門嘅第一名。喺由讀賣新聞社主辦嘅SUGOI JAPAN Aawad 2015獲得漫畫部門第10名。

## 作品介紹

## 故事簡介
號稱史上最凶惡嘅超生物「殺老師」將月球炸咗七成，揚言出年要炸埋地球，以不明目的擔任椚丘中學3年E班嘅老師。各國首腦將暗殺重任交畀椚丘中學3年E班，為佢哋配送特製武器，希望學生可以響一年之內消滅老師，報酬係一百億日元。由第二學期開始，國家決定畀暗殺成功者一百億日元報酬，有份幫手嘅團體有三百億日元報酬。全班同學齊齊諗計仔殺死老師，故事就圍繞住咁樣非日常嘅校園生活而展開。

## 故事進展
故事係老師同學生喺唔夠一年嘅時間所發生嘅故事。

## 登場人物

## 特別短篇
:松井優征同《齊木楠雄的Ψ難》嘅作者麻生周一，埼玉縣入間市出身，2位同鄉推出合作短篇。

## 出版書籍

## 廣播劇（VOMIC）
截至2013年7月26日，發布咗八集廣播劇。

## OVA
### 第一部
內容對應漫畫第15至19話嘅「修學旅行篇」。Jump Super Anime Tour 2013活動上先行首映，收錄日版單行本第七卷特別版。

#### 製作人員
* 監督、演出、分鏡：後藤圭二
* 劇本：新井輝、金澤慎太郎
* 角色設計：柴田勝紀
* 色彩設計：原田幸子
* 美術監督：秋山慎太郎、本庄雄志
* 攝影監督：萩原猛夫
* 剪接：內田惠
* 音樂：菊谷知樹
* 音響監督：山田陽
* 動畫製作：Brain's Base
* 製作、著作：集英社

### 第二部
內容係原創故事（episode：0「出会いの時間」）。Jump Festa 2014活動上首映，收錄於Blu-ray/DVD初回映像特典。

## 電視動畫
### 製作人員
* 原作：「暗殺教室」松井優征（集英社「週刊少年Jump」連載）
* 監督：岸誠二
* 劇本：上江洲誠
* 角色設計：森田和明
* 副角色設計：黑澤桂子
* 總作畫監督：黑澤桂子、山形孝二
* 色彩設計：加口大朗
* 美術監督：宮越步
* 攝影監督：三品雄介
* CG導演：內山正文
* 機械、道具設計：廣瀨智仁
* 效果作畫監督：橋本敬史
* 音樂：佐藤直紀
* 音響監督：飯田里樹
* 音響製作：龍之子製作
* 動畫總監：比嘉勇二
* 動畫製作：Lerche
* 製作：動畫「暗殺教室」製作委員會

### 主題曲
:; 片頭曲「」
:: 作詞：畑亞貴，作曲、編曲：田中公平，主唱：3年E班
::*第1話－第6話、第9話－：潮田渚（淵上舞）、茅野楓（洲崎綾）、赤羽業（岡本信彥）、磯貝悠馬（逢坂良太）、前原陽斗（淺沼晉太郎）
::*第7話－第8話：潮田渚（淵上舞）、茅野楓（洲崎綾）、赤羽業（岡本信彥）、杉野友人（山谷祥生）、神崎有希子（佐藤聰美）、奧田愛美（矢作紗友里）

:; 片尾曲「Hello, shooting-star.」
:: 作詞：YUKA，作曲、編曲：K.MASAKI，主唱：moumoon

### 各話一覽

### 播放電視台

### 製作人員
* 原作：「暗殺教室」松井優征（集英社「週刊少年Jump」連載）
* 監督：羽住英一郎
* 劇本：金澤達也

## 參考

## 出面網頁
* 週刊少年Jump官方網站《暗殺教室》介紹頁面 
* 電視動畫《暗殺教室》官方網站
* 電影《暗殺教室》官方網站
*  
*  
*
荃灣公共圖書館

**荃灣公共圖書館**（英文：**Tsuen Wan Public Library**）係一間喺香港荃灣嘅公共圖書館，喺新界荃灣西樓角路38號荃灣政府合署3-7樓，圖書館樓面面積3,000平方米，喺1993年7月啟用，康樂及文化事務署管理。

## 出面網頁
* 香港公共圖書館 - 荃灣公共圖書館

分類:香港公共圖書館
分類:荃灣